سی ئێن ئێن - ویکیپیدیا، ئینسایکڵۆپیدیای ئازاد\n(ڕەوانەکراوە لە CNNەوە)\n١ی حوزەیرانی ١٩٨٠؛ ٤٠ ساڵ لەمەوبەر (١٩٨٠-٠٦-0١)\nئەمە سی ئێن ئێنە\nپڕ متمانەترین پۆڕتاڵی ھەواڵ\nڕاستییەکان دەخەینە ڕوو\nپێشەنگ لە ھەواڵەکانی جیھان\nجیھان (لەڕێگای سی ئێن ئێنی نێودەوڵەتی)\nسی ئێن ئێن یان کەیبڵ نیوز نێتوێرک (بە ئینگلیزی: Cable News Network) کەناڵێکی-بەشداری مانگانەی ھەواڵی ئەمەریکییە کەوا کۆمپانیای وارنەر میدیا کە بەشێکی بچووکی کۆمپانیای AT&T یە خاوەندارییەتی دەکات. سی ئێن ئێن لە ساڵی ١٩٨٠ لەلایەن تێد تێڕنەرەوە وەک کەناڵێکی بەردەستی ٢٤-کاتژمێری دامەزراوە. لەگەڵ دەستبەکاربوونی، کەناڵەکە بووە یەکەمین کەناڵ لە مێژووی ویلایەتە یەکگرتووەکانی ئەمریکادا، کەوا بۆ ٢٤ کاتژمێر بێ وەستان پەخشی ھەبێت و یەکەم کەناڵی تایبەت بە ھەواڵ بوو لە سەرتاسەری وڵاتەکە.\nبەدەر لە ڕووماڵکردنی ھەواڵی ناوخۆیی لە سەرتاسەری ویلایەتەکانی ئەمریکا، سی ئێن ئێنی نێودەوڵەتیش، کەناڵێکی ترە تایبەت بە ڕووماڵی ھەواڵە نێودەوڵەتییەکان و جیھان بە گشتی.\nبەپێی دوایین ئاماری ئەیلوولی ٢٠١٨، سی ئێن ئێن ٩٠٫١ میلیۆن بەشداربووی ماڵانی ھەیە لەسەرتاسەری ئەمریکا، بەوپێیەی کەناڵەکە سیستەمی ئابوونە پەیڕەو دەکات کە پێویستە مانگانە بڕێک پارە بدەیت لەبەرامبەر سەیرکردنی کەناڵەکە.\n^ Time Warner: Turner Broadcasting Archived January 22, 2011, لە وەیبەک مەشین.\n^ "Charles Bierbauer, CNN senior Washington correspondent, discusses his 19-year career at CNN. (May 8, 2000)". Cnn.com. لە ڕەسەنەوە ئەرشیڤ کراوە لە September 29, 2012. لە ڕێکەوتی October 12, 2013 ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date= (یارمەتی)\n^ "CNN Show Pages". www.cnn.com. لە ڕێکەوتی August 30, 2016 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "CNN is Viewers Cable Network of Choice for Democratic and Republican National Convention Coverage". Time Warner. August 18, 2000. لە ڕێکەوتی February 20, 2010 ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=سی_ئێن_ئێن&oldid=724133»\nوەرگرانی خەڵاتی پیبۆدی\nئەم پەڕەیە دواجار لە ١٣:١٠ی ١٤ی تشرینی یەکەمی ٢٠٢٠ نوێ کراوەتەوە.


نامەیەک ژ سەرۆکێ دەستەیا ئەمیندارا – زانینگەها ئەمریکی یا کوردستانێ\nل دور زانینگەهێ\nنڤیسینگەها سەرۆکێ زانکۆیێ\nپلانا ستراتیجی یا زانینگەها ئەمریکی یا کوردستانێ\nئەرک و دیتن\nنامەیەک ژ سەرۆکێ دەستەیا ئەمیندارا\nپێتڤیێن زمانێ ئینگلیزی\nباج وکریێن خواندنا زانینگەھێ\nھاریکاریێن دارایی وبەخشینێن خواندنێ\nسەرا مە بدە\nژیان ل زانینگەهێ\nب ناڤێ دەستەیا ئەمیندارا ل زانینگەھا ئەمریکی یا کوردستانێ، ئەز ب خوشحالی ڤە بخێرھاتنا ھەوە د کەم بۆ جڤاکا زانینگەها مە وناڤەندا سەرکەفتنێ. زانینگەھا ئەمریکی یا کوردستانێ ھاتیە دامەزراندن وەک پێتڤیەک لباژێرێ دھوک ژبۆ باشترکرنا ئاستێ خواندنێ وھەروەسا باشترکرنا ژیانا خەلکی وخوشگوزەرانیا وان لدەڤەرێ.\nئەم پێگیرین ب پەروەردەکرنا سەرکردێن پاشەروژێ بۆ جڤاکێن ناڤخویی وھەرێمی برێکا پێشکەشکرنا بەرنامێن خواندنێ وڤەکولینا ب کوالیتیەکا بلند وبەرنامێن پیشەیی یێن ئاست بلند. ھەروەسا، وەک ناڤەندەکا ئەکادیمی وڤەکولینان یا بالکێش، زانینگەھا ئەمریکی یا کوردستانێ بلندترین ئاستێ پیڤەرێن دەستپاکیا ھزری وبەخشینێن خاندنێ پەیرەو دکەت. ئەرکێ مە دگونجێت دگەل حەزا مە بۆ بھێزکرنا ئاستێ خواندنێ وتێکھەلکرنا بابەتێن ھزری دگەل کارێ جڤاکی. زانینگەھا ئەمریکی یا کوردستانێ شێوازەکێ بژارە بکاردئینیت بۆ دابینکرنا بلندترین ئاستێ خاندنێ دجڤاکەکێ زیندی دا.\nدناڤ ژینگەھا زانینگەھا ئەمریکی یا کوردستانێ دا، دێ تە دەریڤە ھەبیت بۆ کارکرنێ دگەل زانایێن دەستەیا وانەگوتنێ ژبۆ زێدەکرنا بسپوریا وان لسەر حەزا تە بۆ زانینێ وپەیداکرنا گھورینا دجڤاکی دا. گەلەک ژھەوە دێ پەیوەندیێن دوم درێژ وتۆرێن پیشەیی ئاڤاکەن دگەل کەسانێن دی یێن کارتێکرنەکا ئەرێنی ھەبیت لسەر ئاستێ ھەوە یێ ئەکادیمی وکارێ ھەوە ودەستکەفتیێن ھەوە دژیانێ دا.\nئارمانجا مە نەبتنێ پێشکەشکرنا خواندنێ یە بۆ بدەستڤەئینانا کاری لپاشەروژێ، بەلکو ھەروەسا داکو تە بکەینە سەرکردە وزانین وشارەزایێن تە بەرفرەە بکەین. ئارمانجا مە ئەوە باشترین شارەزایا پێشکەشی تە بکەین دژینگەھەکا تەندروست دا. زانینگەھا ئەمریکی یا کوردستانێ دێ ھاری تە کەت بگەھیە بلندترین گوپیتکا زانینێ ودێ رێکا تە ڤەکەت بەرەڤ سەرکەفتنێ.\nپەیمانگەھا زمانێ ئینگلیزی ELI\n© زانینگەها ئەمریکی یا کوردستانێ 2022


📊 ئامارەکانی تەندروستی ڕاپەڕین بۆ ساڵی 2017 ئامار و راپرسی\n📅 کاتی تۆمارکردن Jan 14 2018 12:18PM\nڕۆژنیوز، محەمەد حەسەن بەڕێوبەرایەتی تەندروستیی ڕا [ زۆرتر... 👁] ✖ ✖ ✖ 0 1 ✔ 91% ✍ هـ.ب. 14-1-2018 12:18:36\n👁 ئەم بابەتە 3,653 جار بینراوە\n📝 بەڵگەنامەی گواستنەوەی زیندانیانی گرتوخانەی چەمچەماڵ بۆ سوسێ بەڵگەنامەکان\n📅 کاتی تۆمارکردن Jan 16 2018 9:39PM\n👁 ئەم بابەتە 3,343 جار بینراوە\n14-01-2018 [ زۆرتر... 👁] ✖ ✖ 0 1 ✔ 95% ✍ هـ.ب. 16-1-2018 21:39:25\n✌ حسن الحسن شەهیدان\n📅 کاتی تۆمارکردن Jan 29 2018 8:32PM\nالاسم الحقيقي : حسن الحسن اسم الأم : جوهرة اسم ا [ زۆرتر... 👁] ✖ ✖ 0 1 ✔ 90% ✍ م.ب. 29-1-2018 20:32:48\n📊 نزیکەی ملیۆنێک دۆلار بۆ خوێندکارانی تواناسازی خەرجدەکرێت ئامار و راپرسی\n📅 کاتی تۆمارکردن Jan 14 2018 12:07PM\nوەزارەتی خوێندنی باڵا و توێژینەوەی زانستیی خەرجکرد [ زۆرتر... 👁] ✖ ✖ ✖ 0 1 ✔ 89% ✍ هـ.ب. 14-1-2018 12:07:03\n📝 وەزارەتی خوێندنی باڵا و توێژینەوەی زانستی، بڕیاریدا 3 مانگی دیکە وەکو دوا دەرفەت بۆ بەدەستهێنانی مەرجی توانستی زمانی ئینگلیزی بۆ خوێندکارانی خوێندنی باڵا (ماستەرو دکتۆرا) درێژبکاتەوە بەڵگەنامەکان\n📅 کاتی تۆمارکردن Jan 16 2018 4:55PM\nوەزارەتی خوێندنی باڵا و توێژینەوەی زانستی 14-01-2 [ زۆرتر... 👁] ✖ ✖ 0 0 ✔ 93% ✍ س.ئـ. 16-1-2018 16:55:19\n📊 وەزیری کار: زیاتر لە 8 ملیار دینارمان بۆ کرێکاران گەڕاندۆتەوە ئامار و راپرسی\n📅 کاتی تۆمارکردن Jan 14 2018 12:00PM\nدواڕۆژ، هانا چۆمانی وەزیری کاروباری کۆمەڵایەتی ئا [ زۆرتر... 👁] ✖ ✖ ✖ 0 0 ✔ 91% ✍ هـ.ب. 14-1-2018 12:00:30\n📝 کۆڵبەرێک لە شاری پیرانشار لەبەر بێ بەرگی و سەرما رەق بووەوە بەڵگەنامەکان\n📅 کاتی تۆمارکردن Jan 17 2018 10:38PM\nکۆمەڵەی مافی مرۆڤی کوردستان: kmmk لە23 ی بەفرانبار [ زۆرتر... 👁] ✖ ✖ ✖ 1 1 ✔ 99% ✍ م.ب. 17-1-2018 22:38:39\n✌ یوسف سۆیلەر شەهیدان\n📅 کاتی تۆمارکردن Jan 6 2019 7:41PM\nنازناو: عەگید هەورامان ناو و پاشناو: یوسف سۆیلەر [ زۆرتر... 👁] ✖ ✖ 0 2 ✔ 94% ✍ س.ئـ. 6-1-2019 19:41:06


ئیسلام‌و ڕۆژئاوا لەکڵاوڕۆژنەی کتێبەکەی دانیال نۆرمانەوە\nکتێبەکەی دانیال نۆرمان، ئیسلام‌و ڕۆژئاوا( Islam and the West Daniel Norman-) یەکێكە لەو دوو کتێبە گرنگەی کە لەسەدەی بیستەمدا لەبارەی پەیوەندی ڕۆژئاواو ئیسلام دەرچووەو دەنگدانەوەیەکی گەورەی بەدوای خۆیدا هێناوە.\nچەندین نووسەری دیاری ڕۆژئاوایی‌و ڕۆژهەڵاتیی دیکەی وەك بەرنارد لویس، عەلی عیزەت بیگۆڤیچ، ئەبو عەلای مەودوودیی‌و چەندانی تر، لەژێرهەمان ناونیشان‌و هەمان تایتڵ، چەندین کتێبیان نووسیووە، بەڵام هیچ کام لەو کتێبانە هێندەی کتێبەکەی نۆرمان گرنگ‌و پڕبایەخ‌و دەنگدانەوەی نەبووە. زانکۆی (ئەندەبرە- Edinburgh) ساڵی ١٩٦٠بۆ یەکەمجار کتێبەکەی چاپکردووە، دواتر لە ساڵەکانی ١٩٨٠،١٩٦٦،١٩٦٢ لە هەمان زانکۆ، سێ جاری دیکە چاپکراوەتەوە. ساڵی ١٩٩٣یش زانکۆی (ئۆکسفۆرد- Oxford) کتێبەکەی چاپکردۆتەوە.\nگرنگی ئەو کتێبەی دانیاڵ نۆرمان لەوەدابوو، ئەوە یەکەمجار بوو، ناوەندێکی زانستیی‌و کەسایەتییەکی ئەکادیمیی ڕۆژئاوایی، بەشێوەیەکی بابەتیی‌و زانستییانە، کتێبێك لەبارەی پەیوەندی ڕۆژئاواو ئیسلام بنووسێ.\nئەو توانی بەڕۆژئاواییەکان بڵێ، ئەو بانگەشەیەتان کە گوایە، دوور لە کاریگەری ئایدیۆلۆژیی‌و ئایینیی، تەنها بە گیانێکی زانستیی‌و بابەتییانە‌و بێ لایانانە خوێندنەوە بۆ بەرانبەرو دیاردەو ڕووداوەکان دەکەن، ڕاست نییە. دانیال نۆرمان، دوو ئامانجی لە نووسینی ئەم کتێبەدا هەیە.\nیەکەم، دداننانە بە کۆمەڵی ڕاستییداو ڕوونکردنەوەیەتی بۆ خەڵك، واتە ئامانجێکی زانستیی ڕووت، ئەوەش بە ئامانجە سەرەکییەکە ناو دەبات. ئامانجی دووەمیش خستنەڕووی بڕێ چاوپۆشی‌و هەڵوێستی ئەو خەڵکانەی کە بەچاوی دوژمنکارانە لێیاندەڕوانین. ئەو دەڵێ، لە ڕووی ئەو دوو ئامانجەوە ئەمەوێ بە ئەوروپاییەکان بڵێم، کە شارستانییەتی ڕۆژئاوا، ڕۆژگارێك چۆن گیرۆدەی کۆمەڵی بیروبۆچوونی هەڵەو ناڕاست بووەو قبوڵیشی کردووە!.\nبۆیە جێی خۆیەتی، موسڵمانەکان گومانی ئەوە بکەن، ئەو بیرو بۆچوونە هەڵەو خراپانە، تەنها لێکتێگەیشتنێکی هەڵەو بێ ئامانج بووبێ!. نۆرمان، لە لاپەڕەی یەکەمی کتێبەکەیدا ئەم ڕستەیەی نووسیووە " گێڕانەوەی کوفر، مرۆڤی پێ کافر نابێ " دەڵێ هیوادارم، کە موسڵمانان توشی حەپەسان‌و ترس نەبن بەهۆی هەندێ لەو زانیاریی‌و هێرش‌و پەلامارانەی کە چەند سەدەیەکە لە ڕۆژئاوا، دەکرێتە سەر پێغەمبەرو ئایینەکەیان.\nلەسەر ئەوەش سەرزەنشتم نەکەن، کە بۆچی لەم کتێبەدا، هەندێ لەو سووکایەتی‌و تەشهیرو وتە ناشیرینانە دەگێڕمەوە. من ناتوانم، لەم کتێبەدا، تەواوی هەڵوێست‌و قسەی ڕۆژئاواییەکان لەبارەی ئیسلامەوە، هەر لەسەدەی هەشتەمی زاینییەوە تا ئەمڕۆ، بخەمەڕوو. لە بەشی یەکەمی کتێبەکەدا بەناوی وەحی- الوحی، ئەوە دەخاتەڕوو، بابەتی وەحیی، جیاوازی سەرەکی نێوان ئیسلام و مەسیحییەتە. خوێندنەوەی ئیسلام و مەسیحییەت بۆ ماهییەتی پێغەمبەرایەتیی‌و حەزرەتی عیساو سێیەی پیرۆز جیاوازە، مەسیحییەکان دەڵێن جولەکەکان بۆ بەدەستهێنانی میراتی پێغەمبەرایەتیی، حەزرەتی عیسایان لە خاچ دا، بەڵام موسڵمانەکان دەڵێن، تاکە سەرچاوەی وەحی تەنها لای خوداوەیە، خۆی بڕیار دەدات کە بەکێی ببەخشێ.\nتێکڕای پێغەمبەران لەو سەرچاوەیەوە نیاگایان بۆ هاتووە، موحەمەدیش کۆتا پێغەمبەربووە. مێژوونووسە مەسیحییەکان هەرچەندە باش لەو بارەیەوە لە ئیسلام حاڵین، بەڵام بە ئەنقەست ئەو ڕاستییانە دەشێوێنن. هەندێ لەو مێژوونووسانە دەڵێن، موحەمەد باسی ئەوە دەکات وەحیی بۆ دێت، ئەوە بۆ خۆ دەربازکردن بووە لەو فێیەی کە تووشی دەبوو.\nهۆکارێکی مەنتقی دیکەش ئەوەبوو، دەیویست ئەو بابەتە بۆ گەیشتن بە پلەوپایەو سەڵتەنەت بەکار بهێنێ. ئەوان، چیرۆکی بوحیرای ڕاهیب-قەشە بە ئارەزوی خۆیان دەشێوێنن. نووسەر دەڵێ، هەردوو مێژوونووس‌و شارەزای لاهوت  "ڤێتری" و "ڕیکۆلدو" دەڵێن: موحەمەد ویستی لە ژێر پەردەی دینا پاشایەتی دەستکەوێ‌و لەو ڕێەیەوە هەم لە هەژاریی ڕزگاری بوو، هەم توانی ناوبانگ‌و دەوڵەمەندی بەدەست بهێنێت.\nئەوان، بەتەواوی مێژوو دەشێوێنن‌و تەشهیرو سوکایەتییەکەیان دەگاتە ئەو ئاستەی بڵێن، موحەمەد، لە ڕێی کۆمەڵێ چەتەو ڕێگرو دزەوە، دراوسێ‌وخزمەکانی هەراسان کردبوو، ترسی لە ناوچەکەدا بڵاوکردبوەوە. هەموو ئەو گێڕانەوانەی ژیاننامەی موحەمەد باسدەکەن، دوو بۆچوون بەسەریاندا زاڵە، یەکەم، موحەمەد کەسێکی توندوتیژو شەڕانگێزبووە. دووەم، موحەمەد ئادەمییەو مرۆڤێکی شەڕخوازە. "سان پێدرۆ"ی مەرجەعی زۆرێك لە ئەوروپاییەکان دەڵێ: شەیتان فێڵی لە موحەمەد کردووە، باسکردنی وەحیی لەلایەن موحەمەدەوە، بۆ ئەوەیە کە خۆی وەك پیرۆزو خاوەن دیین لەقەڵەم بدات، ئەگینا ئەو لای عەرەبەکانیش سومعەیەکی خراپی هەبوو. دەڵێ: ئاخ موحەمەد، هیچ کام لە پێغەمبەرەکان وەك تۆ، ئەو کۆت‌و بەندانەی لەسەر ئافرەتان هەبوون سووكی نەکردووە.\nتۆ ئەو قانونانەت لەلایەن خوداوە بۆ نەهاتووە. هەندێ لە مێژوونووسەکان دەیانوت، موحەمەد مردووەو خراوەتە گۆڕو هیچ پیرۆزییەکی نییە، بەڵام عیسا چووەتەوە بۆ ئاسمان. نۆرمان دەڵێ یەکێکی دیکە لەو پڕوپاگەندانەی مەسیحییەکان لە ئەوروپا بڵاویان دەکردەوە ئەوە بوو، کە موسڵمانەکان بێ حورمەتی بە کەنیسەو شوێنە پیرۆزەکانی ئەوان دەکەن.\nلە بەشێکی دیکەی کتێبەکەدا نۆرمان باس لەوە دەکات کە پەیوەندی ڕۆژئاوا بەئیسلامەوە توندوتیژی زۆری بەخۆیەوە بینیووە، قەشە "بێرنارد" و زۆرێك لە ڕابەرانی کڵێسا، هێرشی خاچپەرستانیان وەك شەڕی پیرۆز-موقەدەس لەقەڵەم دەدا. "ڕۆدێریك"ی مێژوونووسیش دەیوت موحەمەد ئیسپانیای گومڕاکردووە.\nبۆیە، زۆر گران بوو کەسێك لە ڕۆژئاوا، زانیاری ڕاست‌و درووستی لە بارەی ئیسلامەوە دەستکەوێت. کتێبەکەی دانیال نۆرمان، خوێندنەوەو قسەکردنی زۆرتر هەڵدەگرێ، لێرەدا بواری زیاترمان نییە. کتێبخانەی کوردیی لەو جۆرە نووسینانەدا هەژارە. هیوادارم، کەسێك، بۆ زمانی کوردیی وەربگێڕێ. تا خوێنەری کورد، لەو زانیارییانە بێبەش نەبێت‌و لە پڕوپاگەندەی ناحەزو دوژمنان شارەزابێت.\nخودا یاربێ، لە نزیکترین دەرفەتا، بابەتێك بۆ ناساندنی دووەمین گرنگترین کتێب کە لەو بوارەدا نووسراوە، وەك دوانەی کتێبەکەی نۆرمان دەیبینم، تەرخان دەکەم.


گەریلاکان لە گەڤەر و ئەلباک چالاکیان ئەنجامدا - RojNews\nگەریلاکان لە گەڤەر و ئەلباک چالاکیان ئەنجامدا\nگەریلاکانی هێزەکانی پاراستنی گەل- هەپەگە، لە گردی عەلیشێر لە گەڤەر چالاکیان ئەنجامدا و سەربازێکیان کوشت، لە چالاکییەکی دیکەشدا دژی بارەگایەکی سەربازی لە ئەلباک دوو سەربازی دیکەی تورک کوژراون.\nناوەندی ڕاگەیاندنی هەپەگە ئەمڕۆ ڕاگەیەندراوێکی بڵاوکردەوە و وردەکاری و زانیاریی سەبارەت بە چالاکیی گەریلاکان لە گەڤەری جولەمێرگ و ئەلباکی وان ڕاگەیاند.\nهەپەگە ڕایگەیاند: "هێزەکانمان دوێنێ کاتژمێر ٠٣:٣٠ خولەکی پاشنیوەڕۆ لە هەنگاوی شۆڕشگێڕانەی شەهید بەدران گوندیکرامۆ و شەهید نالین موشدا، دژی سەربازەکانی سوپای تورک لە گردی عەلیشێری سەربە گەڤەری جولەمێرگ چالاکییەکیان ئەنجامدا، لەو چالاکییەدا سەربازێک کوژرا و سەربازێکی دیکەش برینداربوو".\nلە بەردەوامیدا هەپەگە ڕایگەیاند: "هەر دوێنێ کاتژمێر ٠٦:٤٠ خولەکی ئێوارە دژی بارەگای سەربازی بیبانی سەربە ئەلباکی وان زنجیرە چالاکییەک بە قەناس ئەنجامدرا، لەو زنجیرە چالاکییەشدا دوو سەربازی تورک کوژران".\nهەپەگە لە بەردەوامیدا ناسنامەی دوو گەریلای شەهیدی بڵاوکردووەتەوە و ڕایگەیاندووە، کە "ڕۆژی ١١ی مانگ لە دەوروبەری چراڤی سەربە بۆتانی شرناخ لەنێوان هێزەکانمان و سەربازەکانی سوپای تورکدا شەڕێک ڕوویدا، لەو شەڕەدا هەڤاڵێکمان بە ناوی باوەڕ شەهید بوو، ناسنامەی ئەو هەڤاڵەمان بەم شێوەیەیە":\nناو و پاشناو: ئەمین یەعقوب\nنازناو: باوەڕ ماوا\nناوی دیک و باوک: سەفییە / حەمید\nشوێن و کاتی شەهیدبوون: شرناخ / ١١ی ئابی ٢٠١٧\nلەکۆتاییدا هەپەگە ڕایگەیاندووە: "هێزەکانی سوپای تورک لە ڕۆژی ٤ی ئابدا ئۆپەراسیۆنێکی سەربازیان لە دەوروبەری چەولیک دەستپێکرد، لەو ئۆپەراسیۆنەدا لە نێوان یەکینەیەکی هێزەکانمان و سەربازەکانی سوپای تورکدا شەڕ ڕوویداوە، پاشان سوپای تورک بە هەلیکۆپتەر دەستڕێژی گولـلەی لە هێزەکانمان کردووە و هەڤاڵێکمان بەناوی نزار بە سەختی برینداربو، هەڤال نزار بۆ ئەوەی لەلایەن دوژمنەوە بە دیلنەگیرێت نارنجۆک بە خۆیدا تەقاندوەتەوە و شەهید بووە".\nناو و پاشناو: نەسیم یەرباسان\nنازناو: نزار شیار\nناوی دایک و باوک: کەریمە / عەبدوڵا\nشوێن و کاتی شەهیدبوون: چەولیک / ٤ی ئابی ٢٠١٧


نووچە نێت | ڕاستگۆیی بێ لایەنی| كامیان له ره‌مه‌زان زیاتر تووڕه ده‌بێ ژن یان پیاو؟\nكامیان له ره‌مه‌زان زیاتر تووڕه ده‌بێ ژن یان پیاو؟\nApril 2021 21 - 21:50:16\nلاڤین عومەر، نوچەنێت\nهه‌رچه‌نده له مانگى ره‌مه‌زان ئه‌ركى ژنان له پیاوان زیاتره، به‌ڵام وه‌ك تێبینى ده‌كرێت ژنان كه‌متر تووڕه ده‌بن و شاره‌زایان ده‌ڵێن ئه‌مه دوو هۆكارى هه‌یه.\nماڵپه‌ڕى كه‌ناڵى جه‌زیره به راپۆرتێك هه‌وڵ ده‌دات وه‌ڵامى ئه‌و پرسیاره بداته‌وه "ئایا له ره‌مه‌زاندا پیاوان یان ژنان زیاتر توڕه ده‌بن؟. له راپۆرته‌كه چه‌ندان كه‌س قسه‌یان له‌سه‌ر ئه‌و دیارده‌كه كردووه.\nلە ره‌مەزاندا هه‌ر چه‌نده پیاوان ئه‌ركیان له ژنان كه‌متره، چونكه ئافرەتان له مانگى ره‌مه‌زان کەمتر خەویان هەیە زووتر هەڵدەستن بەهۆی ئامادەکردنی نانی بەیانی بۆ منداڵەکانیان و وانه‌گوته‌نه‌وه به منداڵه‌كان، جگە لەمانەش بازاڕکردن وخواردن ئامادەکردن بۆ بەربانگ، چه‌ندان ئه‌ركى تر کە ئەمانە له‌گه‌ڵ به‌رۆژووبوون هۆکارن بۆ ماندووبوون و تووڕەبوون، كه‌چى تێبینى ده‌كرێت پیاوان زۆرتر تووڕه ده‌بن و بە بچووکترین هۆکار هه‌ڵده‌چن.\nدکتۆرە دالیا عوسمان دەڵێت، "زه‌حمه‌ته پیاوێک بدۆزیتەوە لەمانگی رەمەزاندا كێشه نه‌نێته‌وه، زۆرێک لە ژنان چاوەڕوانی ئەوە له هاوسه‌ره‌كانیان وخۆیان بۆ چاره‌سه‌ركردنى كێشه‌كان ئاما ده‌كه‌ن، ئەوە ماناى ئه‌وه نییه كه ئافره‌تان توڕه نابن، به‌ڵكو ئه‌وانیش تووڕه ده‌بن به‌ڵام تواناى تێپه‌ڕاندنى بارودۆخه‌كه‌یان هه‌یه".\nله راپۆرته‌كه باس له دوو هۆكار كراوه، یه‌كه‌میان ئه‌وه‌یه پیاوان زیاتر مه‌یلیان به‌لاى جگه‌ره و قاوه هه‌یه، كاتێك له ره‌مه‌زاندا له‌مانه داده‌بڕێن ئه‌وا هۆكارێكى تووڕه‌بوونه. به‌ڵام شاره‌زایان باس له‌وه ده‌كه‌ن هۆكارێكى تریش هه‌یه، ئه‌ویش په‌یوه‌ندى به سروشتى تووڕه‌بوونى ژنانه‌وه هه‌یه.\nجون تانگنی مامۆستای دەروونزانی لە زانکۆی جورج میسۆن لە وتارێكدا لە ماڵپەری (APA)دا پێیوایه جیاوازییه‌كى زۆر له نێوان شێوازى توڕه‌بوونى پیاو و ژن هه‌یه، پیاوان زیاتر حه‌زیان له‌وه‌یه به توندی تووڕه‌بوونیان ده‌ربڕن، به‌ڵام ژنان حه‌زده‌كه‌ن به قسه‌كردن و ده‌رده‌دڵ ئه‌و كاره بكه‌ن.


تەکمیلەی ئەو شەڕەشەقەی دیوەخانەکەی کوردایەتی: عەبە مەخموری لە زۆربەی قەوموقیلەی کوردایەتی عاقڵترە!\nلەگەڵ تێبینی زۆرم لەسەر قسەوباسەکانی کاک عەبدوڵا ناوێکی خەڵکی مەخمور بەڵام من پێم وایە ئەو لە زۆربەی زۆری جەردەکانی کوردایەتی عاقڵترە.\nهەڵبەت عەبە مەخموری نوێنەرایەتی پیاوێکی تەواو کلاسیکی کوردی ئەکات بۆیە لە ناو کۆمەڵێک قسەی زۆر راست و دروستدا لە پڕێکا و زوو زوو ئەڵێت "پیاوی تێدا نیە، هەموان ژنن". چونکە لای کاکە عەبە و لای زۆربەی قەوموقیلەی کوردایەتیش ژن هی ئەوەنیە حسابی بۆبکەیت. کاکە عەبەش هەڵبەت هەربەو نان و ئاوە گۆشکراوە کە هەمومان 'پیاوی کورد'ی پێ گۆشکراوە، بۆیە نابێت رێگەبدەین ئەم قسەیە و هەندێک لە جنێوەکانی لە کێشی شیکاریە سیاسی و کۆمەڵایەتیەکانی (هەڵبەت بە زمانێکی بازاڕی) کەم بکاتەوە.\nعەبە مەخموری لە زۆربەی زۆری چەپ و ڕاستی پیاوەکانی کوردایەتی عاقڵترە، لەبەرئەوەی ئەو بەو سادەییەی خۆیەوە هەستی بە دژواری بارودۆخەکە و بێ متمانەیی ئەمێریکا و هێزە رۆژئاواییەکانی تر کردوە و هەرچەندیشە شارەزای نیە بەڵام هەستی کردوە ئەوەی کە لە دنیای ئێستادا پێی ئەوترێت 'مۆدێرنەتەی سەرمایەداری' هەرچی ئەخلاق بێت نیەتی و بۆ بەرژەوەندی خۆی ئەملا ئەنێت بەولاوە و لەگەڵ ئەم ڕێکئەکەوێت و سەری ئەویتر ئەکات بە قوڕا. بەهەمان شێوەش کاکە عەبە ئەزانێت کە خوای مۆدێرنەتەی سەرمایەداری ئەمێریکای زلهێز و بە قەولی خۆی "ترەمپە سورە"، بۆیە ئەو تێبینیە بەناوبانگەی خۆی دەرک پێ کردوە و ئەڵێت "ئەگەر ئەمەریکا بڵێ گۆۆ، پیاوم هەیە بڵێ نااا گۆۆ؟" دیسان ئەو هەر پیاو، پیاوێتی، بەڵام قسەکەی زۆر زۆر ڕاستە.\nلە شوێنێکی ترا عاقڵی عەبە مەخموری بەتەواوی دەرئەکەوێت کە ئەڵێت "با لە بەغدایە دەنگەکەیان بدایە و لای ئەمەریکای بیانگوتایە کاکە شیعە دەمانخوات لۆیە لە مەجبوراتی دەنگمان دایە". مەبەستی دەنگدانە بە کشانەوەی هێزەکانی ئەمێریکا. ئنجا ئەڵێت "با ئەمەریکای لەگەڵ ئیرانێ پێکبێنەوە، ئەوجا قوڕ بەسەری کورد، شیعە دەمانخوات". قسەکەی هەرچەندە هەندێک دەمارگیری بەرامبەر بە شیعەکان تیایە بەڵام تەواو ڕاستە، چونکە ئەگەر ئەوان رێکبکەونەوە، ئەوسا عێراقیەکانی خوارو لە کورد خۆش نابن کە دەنگیان بە کشانەوەی هیزەکانی ئەمێریکا نەیا.\nبۆ خەتمی کەلامیش جوانترین وسەلارترین شیکاری خۆی ئەکات و ئەڵێت کورد نابێت متمانەی بە ئەمێریکا هەبێت بەڵکو ئەبێت لەگەڵ دراوسێکانی رێکبکەوێت. مەبەستێتی کە بڵێت کورد لە هەر پارچەیەک بێت لازمە لەگەڵ حکومەتی ناوەندی خۆی بە ئاشتی و دایەلۆگ دانوستان بکات و مافە سیاسی و کەلتوری و نەتەوەییەکانی خۆی بەدەست بهێنێت و چیتر باوەر بە هێزە دەرەکیە زلەکانی وەکو ئەمێریکا و روسیا و هتد نەکات. خۆ ئەوە چەند جارە کورد و سەرهەڵدانەکانی ئەیەن بە داری گۆڵەکەیا و خۆشیان بێ زەرە و زیان لێی دەرەچن. کەچی بە بەراود بە کاکە عەبە پیاوەکانی قەوموقیلەی کوردایەتی بە هەڵەداوان ڕاکە ڕاکەیانە بۆ لای ئەمێریکا و ئەوروپا و لەولاشەوە دەوڵەتە ناوەندیەکانیان 'بەغا' فەرامۆش کردوە، کە لەراستیا هەمو مافێکی گەلی کورد وەکو هاوڵاتیەکی عێراقی لای بەغایە!\nدەستەواژەی 'قەوموقیلە' دەمێکە لە ناو کوردا هەیە، بەڵام کامیار سابیر زۆر لەجێگەی خۆیا بۆیەکەم جار کردیە نازناوی هەمو ئەوانەی بە تلیاکی کوردایەتی گێژبون و ناوی لێنان 'قەوموقیلەی کوردایەتی'.


تیمى تۆپى دەستى ژنانى سنە بە هۆى گەندەڵییەوە هەڵوەشایەوە | AvaToday\nتیمى تۆپى دەستى ژنانى سنە بە هۆى گەندەڵییەوە هەڵوەشایەوە\nتیمەى تۆپى دەستى (هاندباڵ) ژنانى شارى سنە کە سەرکەوتنێکى زۆرى بەدەستهێنا بوو و چەندین ساڵ بوو لە لیگە باشەکان یارى دەکرد، نزیکەى سێ ساڵێکى ڕووبەڕووى قەیرنێکى دارایی بووەتەوە و بەشێوەیەک کە یاریزانەکان بۆ یاریکردن لە شارەکانى تر پارەیان نەبووە پاس بگرن و بەشدارى یارییەکان بکەن و هەروەها لەسەر پارەى گیرفانى خۆیان هاتوچۆ دەکەن.\nهەر ئەمەش واى کرد کە پارساڵ تیمەکە داکشایە خوارەوە بۆ لیگى یەکى هانداڵ و لەوێ پلەى یەکەمیان بەدەست هێنا، بۆیە دەبوو دووبارە بگەڕێنەوە بۆ لیگى باڵام بەڵام هیچ پارەیەکیان بۆ نەمابووەوە بۆ ئەوەى ڕاهێنان و مەشقى پێ بکەن و کەلوپەلى نوێ بکڕن و یا هاتوچۆى یاریگاکەیانى پێ بکەن.\nبۆیە زۆربەى یاریزانەکان تیمەکەیان بەجێ هێشت و بەم شێوەیە تیمەکە ههەڵوەشایەوە و یاریزانەکانیش بڕیاریان داوە چیتر یارى نەکەن.\nهەرچەندە کەسانى بەنێوبانگ و ناوچاکیان هەیە بۆ ڕاهێنەرى کە ئەزموونى زۆریشیان هەیە و لە باشترینەکانى ئێرانن، بەڵام بەداخەوە بەرپرسانى گەندەڵى تیمەکە و پارێزگارە ئاخوندەکەى ئەم شارە بە هۆى دزى و گەندەڵییەوە ئاگایان لە تیمەکە نەماوە و بەجێیان هێشتووە بۆ حاڵى خۆى.\nهەرچەندە یاریزانەکان چەندین جار بەرپرسانى ڕژێمیان لە شارى سنە ئاگادار کردووەتەوە و حاڵى خۆیان بۆ شەرح کردوون کە دۆخیان خراپە و خەریکە هەڵدەوەشێنەوە و تەنانەت لە تۆڕە کۆمەڵایەتییەکانیش پۆست و گلەییان کردووە، کەچى کەس کڕیارى قسەیەکیان نەبووە و کەس بە هاناى تیمەکەوە نەهات.


KDPNL.com - ده‌قى وتارى سه‌رۆك وه‌زیرانى هه‌رێمى كوردستان له ڕێوڕه‌سمى كردنه‌وه‌ى شازده‌هه‌مین فیستیڤالى گه‌لاوێژ له سلێمانى\nئاماده‌بووانی به‌ڕێز ،\nهه‌موو لایه‌كتان به خێر بێن بۆ فیستیڤاڵی گه‌لاوێژ.\nئه‌دیب و ڕۆشنبیرانی شار و پارچه‌كانی تری كوردستان، هه‌موو میوانان به گشتی، خۆشحاڵم كه ئه‌مڕۆ لێره ده‌تانبینم. هه‌موو لایه‌كتان دیسان به‌خێر بێن سه‌ر چاوان.\nزۆر دڵخۆشم كه هاوكات له‌گه‌ڵ یادكردنه‌وه‌ی یادی 228 ساڵه‌ی دروستكردنی شاری سلێمانیدا، لێره‌وه پیرۆزبایی له هه‌موو خه‌ڵكی كوردستانپه‌روه‌ری شاری سلێمانیی خۆشه‌ویست بكه‌م. مێژووی شاری سلێمانی زۆر له ته‌مه‌نه‌كه‌ی گه‌وره‌تره، سلێمانی به چالاكی و هوشیاری و كوردپه‌ره‌ریی خه‌ڵكه‌كه‌ی له‌و ته‌مه‌نه‌یدا مێژوویه‌كی زۆر گه‌وره‌ی تۆمار كردووه، له به‌ر ئه‌وه سلێمانی هه‌ر له سه‌رده‌می بابانه‌كانه‌وه تاوه‌كو ئێستا جێگه‌ی شانازیی خه‌ڵكی كوردستان بووه. پیرۆزبایتان لێ ده‌كه‌م خه‌ڵكی خۆشه‌ویستى شارى سلێمانی، ئینشاڵڵا هه‌میشه له پێشكه‌وتندا ده‌بن.\nفیستیڤاڵی گه‌لاوێژ جگه له‌وه‌ی یادگارێكه بۆ گۆڤاری (گه‌لاوێژ) كه له 10 ساڵی ته‌مه‌نیدا خزمه‌تێكی زۆری زمان و ئه‌ده‌ب و ڕۆشنبیریی كوردی كرد له چله‌كانی سه‌ده‌ی ڕابردوو، هه‌روه‌ها به‌بیرهێنانه‌وه‌یه‌كی كار و به‌رهه‌مه‌كانی گه‌وره نووسه‌ر و ئه‌دیب و سیاسه‌تمه‌داری كورد ئیبراهیم ئه‌حمه‌ده. ده‌مه‌وێ زۆر به بایه‌خه‌وه ئه‌وه‌ش بڵێم فیستیڤاڵى ئه‌ده‌بى و ڕووناكبیریى گه‌ڵاوێژ بووه‌ته بۆنه‌یه‌كى گه‌وره‌ى ئه‌ده‌بى و ڕۆشنبیریى زۆر دیار له كوردستاندا، ئه‌نجامدانى به شێوه‌یه‌كى ڕێكوپێكى ساڵانه جێگه‌ى ڕێزه و هیوادارم ساڵ به ساڵ فراونتر ببێت و ببێته بۆنه‌یه‌كى ئه‌ده‌بى و ڕۆشنبیریى زۆر گه‌وره له هه‌موو ناوچه‌كه‌دا، وه‌ك فیستیڤاڵانى ووڵاتانى پێشكه‌وتووى جیهانى لێ بێت. هیوادارم به‌رهه‌مى زۆر نایانى ئه‌ده‌بى و ڕۆشنبیرى له‌و فیستیڤاڵه پێشكه‌ش بكرێن و جووڵه‌یه‌كى زیاتر به كار و داهێنانى ئه‌ده‌بى و ڕۆشنبیرى بدات له هه‌موو پارچه‌كانى كوردستاندا.\nله سه‌رانسه‌رى مێژووی كورددا، زانا و نووسه‌ر و هونه‌رمه‌ندانى گه‌وره‌ى كورد به نه‌بوونی و به‌بێ پشت و په‌نا داهێنانیان كردووه و هونه‌ر و كه‌لتوور و كه‌له‌پووری كوردییان پاراستووه، هه‌موویان به توانا و ڕه‌نجی خۆیان ده‌ركه‌وتن، ئێستا ئه‌و ده‌رفه‌ته هاتووه‌ته پێش حكوومه‌تى هه‌رێمى كوردستان پشتیوانى له نووسه‌ر و هونه‌رمه‌ند و زانایانی كورد بكات، ئه‌و فیستیڤاڵانه له‌و بواره‌شدا گرنگن. هه‌روه‌ها حكوومه‌تی هه‌رێمی كوردستان هه‌وڵ ده‌دات، به هاوكاری و شاره‌زایى بوارى فه‌رهه‌نگ و هونه‌ر، به‌رنامه‌یه‌كى پوخت دابڕێژێت بۆ زیاتر خزمه‌تكردنى ئه‌م فه‌رهه‌نگه كه هوكارێكى سه‌ره‌كیى مانه‌وه‌مان بووه و هه‌رواش ده‌مێنێ.\nفیستیڤاڵی گه‌لاوێژ چالاكییه‌كی گرنگه، زۆریش گرنگه كه به‌رده‌وام چالاكیی گه‌وره و ڕۆشنبیری له سلێمانی ده‌كرێن، ئه‌وه له به‌رچاوی هه‌موومانه. به بیرم دێت یه‌كه‌م كه‌س كه باسی ئه‌وه‌ی له‌گه‌ڵ كردین و بڵاویشى كرده‌وه كه سلێمانی بكرێته پایته‌ختی ڕۆشنبیریی كوردستان، فه‌له‌كه‌دین كاكه‌یی بوو كه ئه‌مڕۆ لێره له‌گه‌ڵمان به‌شداره، كه ئه‌و كات له كابینه‌ی پێنجه‌مدا وه‌زیری ڕۆشنبیری بوو، پێشنیازه‌كه‌ی گونجاو بوو به لای ئێمه‌وه، به لاى ئێمه‌وه زۆر گونجاو بوو كه سلێمانى بكرێ به پایته‌ختى ڕۆشنبیریى كوردستان، هه‌روه‌ها كه له ساڵی 2010دا پڕۆژه بڕیارێك له لایه‌ن 20 په‌رله‌مانتار كه خه‌ڵكی سلێمانی و شاره جیاجیاكانی كوردستان بوون، پێشكه‌ش به سه‌رۆكایه‌تیی په‌رله‌مانی هه‌رێمی كوردستان كرا، پشتیوانیمان لێ كرد. ئێستاش لێره‌وه داوا ده‌كه‌ین په‌رله‌مان ئه‌و پڕۆژه‌یه به زووترین كات په‌سه‌ند بكات، ئێمه‌ش وه‌ك حكوومه‌تى هه‌رێم دوای ئه‌وه به ڕاوێژ له‌گه‌ڵ ئیداره و ڕۆشنبیرانی سلێمانی كار ده‌كه‌ین بۆ ئه‌وه‌ی پێداویستییه‌كانی جێبه‌جێكردنی ئه‌و بڕیاره و ئه‌و داموده‌زگایانه‌ی كه پێویسته بۆ ئه‌و مه‌به‌سته دابمه‌زرێن، له شارى سلێمانیدا بیكه‌ین. دیسانه‌وه هه‌ر به پێى ئه‌و پێوارانه‌ى كه ئێستاش باس كرا، كاك جه‌مال باسى كرد، دیسانه‌وه من لێره‌وه پشتگیریى خۆم وه‌كو حكوومه‌تى هه‌رێمى كوردستان دووپات ده‌كه‌مه‌وه بۆ ئه‌وه‌ى كه سلێمانى ببێته پایته‌ختى ڕۆشنبیریى كوردستان و دیسانه‌وه داوا له په‌رله‌مان ده‌كه‌ین كه به زووترین كات، ئه‌م كاره ئه‌نجام بدات.\nلێره‌وه ده‌مه‌وێ سه‌رنجتان بۆ ئه‌وه ڕابكێشم كه كاتێك كه‌سانی ده‌ره‌وه‌ی سلێمانی ئه‌و پێشنیازه ده‌كه‌ن و پشتیوانی ده‌كه‌ن، به هۆی ڕابردوو و چالاكیی ئێستای سلێمانییه. كاتی خۆیشی كه له سه‌رده‌می شۆڕشی ئه‌یلوولدا نازناوی "شاری هه‌ڵمه‌ت و قوربانی" پێ درا هه‌ر به هۆی شۆڕشگێڕیی خه‌ڵكه‌كه‌یه‌وه بووه.\nسلێمانی جگه له‌وه‌ی به ده‌ركردنی گۆڤاری (پێشكه‌وتن) درێژه‌ی به كاروانی ڕۆژنامه‌گه‌ریی به‌درخانییه‌كان دا، به به‌رهه‌مه ئه‌ده‌بییه‌كانی خزمه‌تی زمان و كه‌لتوور و هونه‌ری كوردی كردووه. له بواری فكر و بزووتنه‌وه‌ی سیاسی و بڵاوكردنه‌وه‌ی هوشیاریی نه‌ته‌وه‌ییشدا ڕۆڵیكی یه‌كجار گرنگی له مێژووی كوردستاندا گێڕاوه. په‌روه‌رده‌كار و شاعیری گه‌وره‌ی كورد پیره‌مێرد له‌و شاره‌دا به‌رگێكی زۆر جوانتری به به‌ر جه‌ژنی نه‌ورۆزدا كرد كه ئێستاش له كوردستاندا به‌رده‌وامه. سلێمانی مه‌ڵبه‌ندی مه‌مله‌كه‌تی جنووبیی كوردستان بوو به پێشه‌وایه‌تیی مه‌لیك مه‌حموودی نه‌مر، سلێمانی به‌ره‌نگاری هه‌موو داگیركه‌رانی كوردستان بووه‌ته‌وه، مه‌ڵبه‌ند و سه‌رچاوه‌ی زۆر له كادیر و سه‌ركرده‌كانی حیزبه‌كانی كوردستان بووه، بۆیه هه‌موو خه‌ڵكی كوردستان به چاوی خۆشه‌ویستییه‌وه ته‌ماشای شارى سلێمانی ده‌كه‌ن.\nخه‌ڵكی سلێمانی به هه‌مان شێوه‌ش پشتیوانی له شۆڕشگێڕانی هه‌موو كوردستان كردووه، قه‌ت عاده‌تی خه‌ڵكی سلێمانی نه‌بووه بێڕێزی به‌رامبه‌ر سه‌ركرده و شۆڕشگێڕه‌كان بكات . خه‌ڵكی سلێمانی بوو پێشوازییه‌كی بێوێنه‌یان له سمكۆی شكاك كرد. خه‌ڵكی سلێمانی بوو به گیانی خۆی ته‌رمی پیرۆزی شێخ مه‌حموودی پاراست له ڕێوڕه‌سمی ناشتنیدا، خه‌ڵكی سلێمانی بوو له كاتی هێنانه‌وه‌ی بارزانییه‌كان له نه‌فیكردن له باشووری عێراق به هه‌موو شێوه‌یه‌ك هاوكاریی ئه‌و شۆڕشگێڕانه‌ی كرد، خه‌ڵكی سلێمانی بوو له كاتی هێنانه‌وه‌ی ته‌رمی هه‌ردوو نه‌مران مه‌لا مسته‌فاى بارزانی و ئیدریس بارزانیدا یه‌ك شه‌و زۆربه‌ی خه‌ڵكه‌كه‌ی نه‌خه‌وتن له پێشوازییاندا.\nسلێمانی شارێكه حه‌زی له نوێكاری و نوێبوونه‌وه‌یه، بۆیه‌ش هه‌موو بزاڤێكی خه‌ڵكی سلێمانی له پێناو پێشكه‌وتنی كوردستاندا جێگه‌ی ڕێزه، چونكه گره‌نتیی بوون و مانه‌وه‌ی دروستبوونی ڕایه‌كی گشتیی هوشیار له كوردستان لێره‌وه ده‌ستى پێ كردووه. سلێمانی زۆر له‌مێژه هه‌روا به جووڵه بووه، بۆیه‌ش خۆشه‌ویست بووه. هه‌ر له‌به‌ر ئه‌وه‌شه بۆ كه‌س نییه ئه‌مڕۆ پێی بڵێت ئێمه ئێوه‌مان خستووه‌ته جووڵه. هه‌روه‌ها له كه‌سیشی قبووڵ ناكات بۆ هیچ مه‌رامێك له مێژووی خۆی و كوردستانى داببڕێت، یان به ناوی خه‌ڵكی سلێمانییه‌وه مێژووی پڕ له قوربانى و شۆڕشی كوردستانیه‌تى بشێوێندرێت.\nتایبه‌تمه‌ندییه‌كی تری خه‌ڵكی سلێمانی ئه‌وه‌یه شاری خۆیان خۆش ده‌وێت، ئه‌وه تایبه‌تمه‌ندییه‌كی زۆر باش و گرنگه بۆ پێشخستن و پاراستنی ده‌زگاكانی و پاكڕاگرتن و ته‌نانه‌ت داهێنانیش له زۆر بواردا. من خۆم كه خاوه‌ن ڕه‌گ و ڕیشاڵی سلێمانیم، زۆر باش هه‌ست به‌و سلێمانی خۆشویستنه‌ی خه‌ڵكی سلێمانی ده‌كه‌م.\nته‌نانه‌ت مێژووی ئه‌ده‌بی كوردیش پێمان ده‌ڵێ هه‌ردوو شاعیر و منه‌وه‌ری گه‌وره نالی و سالم چۆن ئه‌و خۆشه‌ویستیه‌یان ده‌ربڕیوه. دڵی بزووتنه‌وه‌ی كه‌لتووری ئه‌و به‌شه‌ی كوردستان له سلێمانی بووه، دڵی هه‌موو خه‌ڵكه‌كه‌یشی، هه‌رچه‌ند لێشی دوور بووبێت هه‌ر له سلێمانی بووه. ئه‌مڕۆش ئێمه له‌گه‌ڵ هه‌موو خه‌ڵكی ئه‌و شاره‌دا كار ده‌كه‌ین بۆ ئه‌وه‌ی هیواكان به خزمه‌تگوزاریی زیاتر و پڕۆژه‌ی گه‌وره‌تر بۆ خه‌ڵكی ئه‌م شاره خۆشه‌ویسته بكه‌ین به ڕاستی. سلێمانی پێشكه‌وتووه، هه‌وڵ ده‌ده‌ین به هاوكاریی هه‌موو لایه‌ك زیاتریش پێش بكه‌وێ له هه‌موو بواره‌كاندا.\nله‌و بۆنه گرنگه‌دا، داوا له هه‌موو ده‌زگا په‌یوه‌ندیداره‌كان ده‌كه‌م، بایه‌خێكی زیاتر به شوێنه‌واره‌كانی سلێمانی بده‌ن، به‌رهه‌می زاره‌كیی كه‌سه داهێنه‌ر و ناوداره‌كانی كۆ بكرێنه‌وه و تۆمار بكرێن، هه‌موو ئه‌و شتانه‌ی مێژووی سلێمانی پیشان ده‌ده‌ن كۆ بكرێنه‌وه و بیانپارێزین. گرنگی به پاشماوه‌كان و میراتی كه‌لتووریی بنه‌ماڵه دێرینه‌كانی شاری سلێمانی بدرێت. هه‌ر له‌و بواره‌شدا هیوادارم پڕۆژه‌ی ئینسكلۆپیدیای سلێمانی به شێوه‌یه‌كی سه‌ركه‌وتووانه و شارستانیانه ئه‌نجام بدرێت و به دڵنیاییشه‌وه ئێمه له حكوومه‌تى هه‌رێمى كوردستان ئاماده‌ین بۆ سه‌رخستنی ئه‌و پرۆژه‌یه به شێوه‌یه‌كى باش.\nهه‌موو گه‌لانی ئه‌و ناوچه‌یه به دۆخێكی تازه‌دا تێده‌په‌ڕن، زۆر گرنگه ئێوه‌ی ڕۆشنبیران ئه‌مڕۆ هزرى خۆتان زیاتر له هه‌موو ڕۆژێك بخه‌نه كار بۆ ئه‌وه‌ی كورد و گه‌لانی ئه‌و ناوچه‌یه بگه‌نه ژیانێكی باشتر، هاوكاریی حكوومه‌ت و سه‌ركردایه‌تیی كوردستان بكه‌ن به پڕۆژه و بیرۆكه‌ی گرنگ بۆ سوودوه‌رگرتن له ده‌رفه‌ته چاره‌نووسسازه‌كانی ئێستا، چونكه ئێمه هه‌مووتان به ڕاوێژكاری دڵسۆزی ووڵات و حكوومه‌تی كوردستان ده‌زانین.\nدڵنیام ئێوه له‌و فیستیڤاڵه له به‌رهه‌مه‌كانتاندا پێداگیری له سه‌ر ئاشتی ده‌كه‌ن، چونكه له كاتی هه‌موو شۆڕشه‌كانی كوردستاندا ئه‌ده‌بی كوردی پڕ بووه له باسكردنی گرنگیی جێگیربوونی ئاشتی، ئێمه وه‌ك حكوومه‌ت و سه‌ركردایه‌تی له هه‌رێمی كوردستان هه‌میشه پابه‌ند بووین به چاره‌سه‌ریی ئاشتیانه‌ی كێشه‌ی كورد، بۆ چاره‌سه‌ركردنی كێشه هه‌ڵواسراوه‌كان له‌گه‌ڵ به‌غدا هه‌موو هه‌وڵێكمان داوه، به‌ڵام ڕێككه‌وتننامه‌ی هه‌ولێر كه ڕێگه‌ی ڕاستی دانا بۆ چاره‌سه‌ركردنی كێشه‌كان له عێراقدا به سه‌رپه‌رشتیی سه‌رۆكى هه‌رێم، به داخه‌وه جێبه‌جێ نه‌كراوه. هه‌روه‌ها به ده‌نگه‌وه‌چوونی جددی نه‌بوو بۆ هه‌وڵه‌كانی سه‌رۆك مام جه‌لال بۆ چاره‌سه‌ریی ته‌نگژه‌ی سیاسیی ئێستای عێراق. له جیاتی ئه‌وه به پێكهێنانی فه‌رمانده‌یی ئۆپه‌راسیۆنه‌كانی دیجله بارودۆخه‌كه ئاڵۆزتر كراوه. مام جه‌لال به‌و وه‌زعه ناخۆشه‌وه چووه به‌غدا و له‌گه‌ڵ هه‌موو لایه‌نه‌كان دانیشت، به‌ڵام به كرده‌وه و ڕه‌فتاری نه‌گونجاو ئاسته‌نگ خرایه به‌رده‌م هه‌وڵه‌كانی. ئێمه لێره‌وه جارێكی دیكه ده‌ڵێین پێویسته ده‌ستووری عێراق جێبه‌جێ بكرێت، چونكه ڕێگه‌ی دروستی بۆ چاره‌سه‌ریی كێشه‌كان و به‌ڕێوه‌بردنی ته‌وافوقیانه‌ی كاروباره‌كانى دیاری كردووه.\nهه‌روه‌ها پشتیوانی له داوا ڕه‌وا نه‌ته‌وه‌یی و دیموكراسییه‌كانی خه‌ڵكی كوردستانی سووریا ده‌كه‌ین، پشتیوانی له داوا ڕه‌وا دیموكراسییه‌كانی خه‌ڵكی كوردستانی توركیا ده‌كه‌ین، هیوادارین كورد و نه‌ته‌وه دراوسێكانى له په‌یوه‌ندیه‌كى زۆر باش و پڕ له هاوكاریدا بن. له كۆتاییدا ئێوه‌ش هه‌ر له داهێنان و سه‌ركه‌وتندا بژین و موفه‌ق و سه‌كه‌وتوو بن، زۆر سوپاس. سوپاسى فیستیڤاڵى گه‌ڵاوێژیش ده‌كه‌م كه ئه‌مڕۆ ئێمه‌ى لێره كۆ كردووه‌ته‌وه، پیرۆزباییان لێ ده‌كه‌ین، پیرۆزبایى له هه‌موو خه‌ڵكى سلێمانى ده‌كه‌ین و زۆر به‌خێر بێن به سه‌ر چاو، زۆر سوپاس.


بۆ: سه‌رۆكی ئه‌نجومه‌نی وه‌زیران جێگری سه‌رۆكی ئه‌نجومه‌نی وه‌زیران\nخه‌ڵكی كوردستان له ساڵی ٢٠١٤ ه‌وه به خاوه‌ن كارو سه‌رمایه‌و موچه‌خۆرو بێ موچه‌و كاسبكاره‌وه بارگرانی له‌سه‌ربووه‌و قه‌یران له‌گه‌ڵ ئه‌م حكومه‌ته‌دا تێده‌په‌ڕێنێ، ئێسته كه به‌هۆی ڤایرۆسی كۆرۆناوه ژیان چۆته‌وه نێو ماڵه‌كان و هاتوچۆ ڕاگیراوه، بازاڕ وه‌ستاوه، حكومه‌ت ڕێكاری به‌ره‌نگاربونه‌وه‌و خۆپارێزی له نه‌خۆشییه‌كه پیاده‌كردووه، بارێكی نائاسایی به‌ڕێوه ده‌چێت، خه‌ڵك پابه‌ندی به‌بڕیارو ڕێنماییه‌كانی حكومه‌ته‌وه ده‌ربڕیوه‌و هه‌ماهه‌نگ و هاوكاریشه، سه‌ره‌ڕای ئه‌وه‌ی له ناوه‌ڕاستی مانگی ئازاری ٢٠٢٠ دایه به‌ڵام هێشتا موچه‌ی دوو وه‌زاره‌تی مانگی ١٢ی ساڵی ٢٠١٩ ی پێ دراوه.\nبۆ سه‌رجه‌م كۆمپانیاو كارگه‌و خاوه‌ن پیشه‌كان، بڕیاری لێخۆش بوون له باج و ڕسومات و پێبژاردنه‌كان له‌سه‌رجه‌م وه‌زاره‌ته‌كان له ١/٣/٢٠٢٠ تاكو ١/٦/٢٠٢٠ ده‌ربچێت.\nپێویسته بڕیاری كۆكردنه‌وه‌ی داهاتی شاره‌وانیه‌كان له كرێی تابلۆو خۆڵ و خاشاك ڕابگیرێ، لێخۆش بوون له كرێی كاره‌باو ئاو بۆ ماوه‌ی ٣ مانگ لێخۆش بوونی بۆ ده‌رچێ بۆ ماڵان و كارگه‌و كۆمپانیاو بازاڕه‌كان.\nچونكه خه‌رجی ئێسته‌ی حكومه‌تی هه‌رێم بۆ خۆپارێزی و به‌ره‌نگار بونه‌وه‌ی ئه‌م ڤایرۆسه بۆ پارێزگاریه له كۆی قه‌واره‌ی هه‌رێم و ئابورییه‌كه‌ی و خه‌ڵكی


یانه‌یه‌كى عێراق پایسكلسوارێكى كوردى ئیتاڵیا ده‌كاته ئامانج · Kurdsport\nدەستپێک/هەواڵ/یانه‌یه‌كى عێراق پایسكلسوارێكى كوردى ئیتاڵیا ده‌كاته ئامانج\nوه‌ك خۆى ده‌ڵێت، له‌ئێستادا تیپى پایسكلسواریی یانەی سناعەی شاره به‌غدا گرێبەستێکی پێشکەش کردووم بۆئەوەی لەپاڵەوانێتییەکانی عێراق و دەرەوەدا بەناوی ئەوانەوە بەشداری بکەم، به‌ڵام هێشتا بڕیارى كۆتاییم له‌سه‌ر گرێبه‌سته‌كه‌یان نه‌داوه.\nخەسڕۆ عه‌بدولحه‌مید-ى پایسكلسواری دیارى كوردستان و هه‌ڵبژارده‌ى عێراق كه له‌ساڵى 2016ه‌وه تائێستا له‌ئیتاڵیا و به‌دیاریكراوى له‌شارى كرۆتۆنى نیشته‌جێیه و له‌تیپى پایسكلسواری یانەی کرۆتۆنی یاری دەکات لەسەر ئاستی هەرێمی کەلابریا، له‌باره‌ى ئه‌و گرێبه‌سته‌ى لەلایەن تیپى پایسكلسوارى یانەی سناعەی عیراقەوە پێشكه‌شى كراوه، بۆ كورد سپۆرت وتى: گرێبه‌ستێكیان پێشكه‌ش كردووم و داوایان لێم کردووە لەپالەوانێتییەکانی عێراق و ده‌ره‌وه یارییان بۆ بکه‌م، بەڵام تائێستا خۆم یه‌كلانه‌كردۆته‌وه و دوابڕیارم له‌سه‌ر گرێبه‌سته‌كه نەداوە.\nخه‌سرۆ كه لەو کاته‌وه‌ی رووی کردۆتە ئیتالیا تائێستا لەگه‌ڵ تیپى یانەی کرۆتۆنی به‌رده‌وامه له‌یاری كردن و لەسەر ئاستی هەرێمی کەلابریا لەماوه‌ی چوار ساڵی یاری كردنیدا شه‌ش جار پلەی یەکەمی بەدەستهێناوە و سێ جار پلەی دووەم و چوار جاری تریش پلەی سێیەمى، ده‌ڵێت: نازانم دەگەڕێمەوه بۆ كوردستان یان هه‌ر له‌یانەی کرۆتۆنی ئیتالی بەردەوام دەبم، هێشتا خۆم یه‌كلانه‌كردۆته‌وه، ئێستاش وەک نوێنەری هەرێمی کەلابریا بۆ بەشداری كردن له‌پالەوانتیەکانی ناوخۆ و دەرەوەی ئیتالیا، رۆژانە لەمەشق و راهێنانى خۆمان بەردەوامین، ئاماده‌كاریی ده‌كه‌ین بۆ پاڵەوانێتی هەرێمەکان و پاڵەوانێتی بولزانۆ کە بەبەشداری پایسكلسوارانى 28 وڵات لەباکووری ئیتالیا به‌ڕێوه‌ده‌چێت، به‌ڵام بەهۆی بڵاوبوونه‌وه‌ى ڤایرۆسی کۆرۆنا بۆ سەرەتای ساڵی 2021ى داهاتوو دواخراوه.\nهەروەها ئه‌م پایسكلسواره كورده ده‌ڵێت: لەسەرەتای ساڵی نوێ پاڵەوانیەتی گیرۆ دێلی دۆلۆمیتۆ-مان له‌پێشه کە بڕیاروایه به شه‌ش قۆناغ لەمانگی ئازارى ساڵی داهاتوو ئەنجام بدرێت، جگه له‌مه‌ش له‌كۆتایی مانگى ئایارى 2021دا پاڵەوانێتییه‌کی كراوه هه‌یه لەوڵاتی ئەلمانیا ئەنجام دەدرێت، هیوادارم رێگه‌م پێ بدرێت كه بەناوی کوردستانەوە بەشداری تێدا بکەم.\nشایه‌نى باسه خه‌سرۆ عه‌بدولحه‌مید ساڵانى 2006 تا 2009 لەڕیزى هەڵبژاردی پایسكلسوارى عێراق یارى كردووه و بەهۆی شکانی قاچییەوە لەهەلبژاردەكە دابڕاوه و لەم ماوەیەشدا لەگەڵ هه‌ڵبژارده‌كه‌دا به‌شداری چەندین پاڵەوانێتی ئاسیا و ئەفریقای کردووە و میدالیای زیوی لەوڵاتی به‌حره‌ین بەدەسهێناوە، ئه‌وكاته بۆ تیپى پایسكلسواریی یانەکانی ئارارات و برایەتی و هەولێر و کۆیە یاری کردووە و لەساڵی 2004 لەگه‌ڵ تیپى یانەی ئارارات پلەی یەکەمى بەده‌ستهێناوە و لەگه‌ڵ تیپەکانی تریش بەهەمان شێوە لەپاڵەوانێتییەکانی کوردستان و عێراقدا لەپلەکانی پێشەوە بووه و ئەنجامی باشى هەبووە.


هەڵوێستی نەتەوەیەكگرتووەكان لەبەرانبەر پێشێلكارییەكانی توركیا بۆ سەر كورد - متمانە\nهەڵوێستی نەتەوەیەكگرتووەكان لەبەرانبەر پێشێلكارییەكانی توركیا بۆ سەر كورد\nڕێبەندان 27, 2019 1460\nرێكخراوی نەتەوەیەكگرتووەكان سوپای توركیا تۆمەتباردەكات بە ئەنجامدانی پێشێلكاری بۆ سەر كوردەكان لەكاتی ئەو ئالۆزییانەی لەباكووری كوردستان روویانداوە.\nبەپێی راپۆرتی رێكخراوی نەتەوەیەكگرتووەكان، لەماوەی كەمتر لە (١٨) مانگدا دوو هەزار كەس لەئاڵۆزییەكانی باكووری كوردستان بوونەتە قوربانی و نزیكەی ٥٠٠ هەزار كەسیش لەماڵ و حاڵی خۆیان دەركراون، كە ئەمانە زۆربەیان كوردن لە نێوان تەموزی ٢٠١٥ و كانونی یەكەمی ٢٠١٦.\nهەر بەپێی راپۆرتەكە، وێنەكان بە مانگی دەستكرد گیراون، وێران بوونی سەدان ماڵ روون دەكاتەوە، دیارە ئاگر بەست بۆ ماوەی دوو ساڵە لە نێوان توركیا و پارتی كرێكاران لە تەموزی ٢٠١٥ـەوە كۆتایی هاتووە.\nلێكۆلەرەوانی نەتەوەیەكگرتوەوكان لەو ماوەیەی ئاگر بەستەكە نەماوە سەدان پرۆسەی كوشتن و ونكردن و ئەشكەنجەدانیان لەمیانی پرۆسە سەربازیەكانی سوپای سوریادا كە لە (٣٠) شارۆچكە و گەڕەكەدا ئەنجامیانداوە بە بەڵگەیی كردووە.\nلەهەمان كاتدا راپۆرتەكە دەلێت مەترسیدارترین پێشێلكاری لەكاتی قەدەغەكردنی هاتوچۆدا بووە و ماوەی چەندین رۆژی خایاندوە.\nزید رەعد حسین دەسەڵاتپێدراوی پایەبلندی مافەكانی مرۆڤ لەنەتەوە یەكگرتوەكان رەخنەی لە حكومەتی توركیا گرتووە و دەڵێت: هەست بە دڵەڕاوكێیەكی تایبەت دەكات سەبارەت بە راپۆرتەكان دوای ئەنجامدانی وردبینیەكی راستەقینە و حکومەتی توركیاش تانەی لە راستگۆیی راپۆرتە پێشكەشكراوەكە داوە.\nراپۆرتەكە پشتی بەستووە بە راپۆرتە نهێنی و گشتی و وێنەی مانگە دەستكردەكان، چونكە حكومەتی توركیا رێگەی بە لێكۆلەرەوەكان نەداوە بچنە ئەو ناوچانەی پرۆسە سەربازیەكانی تێدا ئەنجامدراوە دژی پارتی كرێكارانی كورردستان.\nلەهەمان كاتدا نەتەوەیەكگرتووەكان چەند زانیاریەیكی لە حكومەتی توركی وەرگرتووە ئاماژە بەوە دەكات پارتی كرێكارانی كوردستان چەندین هێرشی توندی ئەنجامداوە و بووەتە مایەی كوشتن و برینداركردنی هێزە ئەمنیەكان.


Goran Rauf – Dengekan\nHome / Articles Posted by Goran Rauf\nWritten on July 22, 2017, by Goran Rauf\n1 شه‌ماڵ، دوێنێ شه‌و له ماڵه‌كه‌ی خۆیدا كوژرا. ڕووداوێك هه‌مووانی تووشی خه‌م و ئازاركرد. له ته‌مه‌نی په‌نجا و پێنج ساڵیدا، خۆی كوشت، یان كوژرا؟ یان باشتره چیرۆكه‌كه وه‌ك خۆی بگێڕینه‌وه، Continue Reading »


چوار هەنگاو بۆ چارەسەركردنی كێشەی قۆڵۆن\n08:47 - 25/08/2021\nچیرۆکی ئەو ژنەی دوای راوەستانی دڵی بۆ ماوەی (45) خولەک گەڕایەوە ژیان\nڤاکسینى کۆرۆنا دەدرێت بە منداڵان\nسودێكی قەڵەوی ئاشکرادەکرێت\nپێنج ئامۆژگاری خێرا بۆ بەهێزكردنی بەرگری لەش بەشێوەیەكی سروشتی\nجۆرێكی نوێی كۆرۆنا دەركەوت\nئازار و گرفتی قۆڵۆن یەكێكە لە كێشە بڵاوەكان و كەسانێكی زۆر پێوەی گیرۆدەن، دیارترین نیشانەشی بونی ئازارە لە بەشی خوارەوەی سك لەگەڵ هەڵئاوسان، سكچوون یاخود قەبزی، ئەوانە پێكەوە بوون بە نەخۆشییەكی درێژخایەن كە چارەسەری ئاسان نییە.\nگرفتی قۆڵۆن ڕێگرە لەوەی كەسی توشبوو ژیانی ئاسایی خۆی بە باشترین شێوە بژی، كاریگەری لەسەر جۆر و سیستمی خواردنەكانی كەسەكە هەیە و دەبێت لەهەموو كات و دۆخێكدا ئاگاداری خۆی بێت.\nماڵپەڕی ئێڤری دەی هێڵس باسی لە چوار ستراتیژ كردووە لە سیستمی خۆراكی و ژیانی ڕۆژانەدا كە یارمەتی كەمبونەوەی گرفت و ئازاری قۆڵۆن دەدات، چونكە ئەو چارەسەرانەی پزیشكیانەی هەیە و بەكاردەهێنرێت بۆ كەمكردنەوەی هەڵئاوساوی و گرفتی قەبزییە، تەواوی كێشەكە چارەسەر ناكات.\nڕێگای سەرەكی ڕزگاربوون نیشانەكانی قۆڵۆن بەتایبت ئازار و هەڵئاوسان جوڵەیە، بەتایبەت ئەنجامدانی ڕاهێنانە وەرزشییەكان بەشێوەیەكی بەردەوام.\nپسپۆڕەكان باسیان لەوەكردووە سەلمێنراوە ئەنجاندانی چەند ڕاهێنانێكی وەرزشی نیشانەكانی قۆڵۆن كەمدەكاتەوە، بەتایبەت قەبزی، چونكە ڕاهێنانەكان وادەكەن خواردن خێراتر بەناو ڕێخۆڵەدا تێپەڕێت، جەستەش بەشێكی ئاوەكەی هەڵدەمژێت، ئەوەش كرداری ڕۆشتنەكە ئاسانتر دەكات.\nئەو ڕیشاڵانەی دەتوێنەوە\nماددە ڕیشاڵییەكان زۆر گرنگ و پێویستن بۆ جەستە، بەڵام بەوپێیەی هەموویان هاوشێوەنین، ناتوانرێت بوترێت هەرجۆرێك بێت سودی بۆ قۆڵۆن هەیە.\nكۆلێژی ئەمریكی بۆ نەخۆشییەكانی كۆئەندامی هەرەس ئاماژە بەوەدەكات، ئەو ماددە ڕیشاڵیانەی توانای توانەوەیان هەیە سودیان بۆ قۆڵۆن هەیە، چونكە ئەوان لە ئاودا دەتوێنەوە، پێكەوە جۆرە مادەیەك دروست دەكەن كە یارمەتی گواستنەوەی خواردن دەدەن بۆ بەشی خوارەوە و كۆتایی كۆئەندامی هەرس.\nچا بە نەعنا\nچای نەعنا یەكێكە لە تەندروسترین خواردنەوەكان بۆ كۆئەندامی هەرس و چارەسەری گرفتی قۆلۆن دەكات، كۆلێژی ئەمریكی بۆ نەخۆشییەكانی كۆئەندامی هەرەس، داوا دەكات نەعنا بۆ كەمكردنەوەی ئازار سك و نیشانەكانی قۆڵۆن بەكاربهێنرێت.\nهەنگاوێكی گرنگ بۆ خۆپارێزی لە گرفتی قۆڵۆن، پەیوەندی بە پاراستنی شێداری جەستەوە هەیە، بەوەش لەڕێی خواردنەوەی بڕی پێویستی ئاو بەدرێژایی ڕۆژ، چونكە نەخواردنەوەی ئاو و شێدارنەبونی جەستە وادەكات لەش شێداری ڕیخۆڵە هەڵمژێت، بەوەش پاشماوەی ناویان وشك دەبێتەوە گرفتەكە زیاتر دەبێت.\nبۆ پاراستنی شێداری جەستە ئاو خواردنەوە زۆر گرنگە بەتایبەت دوای ئەنجامدانی ڕاهێنانە وەرزشییەكان، هەروەها كەمكردنەوەی ئەو خواردنەوانەی كافین و كهول لە پێكهاتەكەیاندایە.\n4547 جار خوێندراوەتەوە


لەئێران زیندانیەكی سیاسی كورد نزیکەى مانگێکە مانى لە خواردن گرتووە!! ... عبدالرحمن رسول\nبەپێى سەرچاوەى ڕاگەیاندنەکان کە لەم چەند رۆژەدا بڵاوکراوەتەوە,زیندانێکى سیاسى ,یەکێک لەئەندامانى دیفاع لەمنداڵانى سەرشەقام ومنداڵانى کار ,بەناوى (سەعید شێرزاد) خەڵکى کرمانشان لەڕۆژهەڵاتى کوردستان لەئێران,کە لە ١٨ى جۆزەردانى ساڵى ١٣٩٣ دەستبەسەرکراوە,ئێستا لەزیندانەلەگرتووخانەى ڕەجایى شار,لەبەرنەبوونى ئەمنیەتى گیراوانى عەقیدەتى,مانى لەخواردن گرت ولێوى دوورییەوە ئێستا ئەوابۆماوەى نیزیکەى یەک مانگە لەمانگرتن بەردەوامە,لەئێستادا تەندروستى زۆر خەراپ وناجێگیرە,بەهۆى درێژەدان بەمانگرتنەکە فشارى خوێنى دابەزیوەولێدانى دڵى بەرزبۆتەوە ولەشى زۆرلاوازبووەوگورجیلەکانى زۆرئازارى دەدەن.\nسەعید شێرزاد لە ١٧ى سەرماوەزەوە مانى لەخواردن گرتووە ولێوى خۆى دووریوەتەوە. . ئامادە نیە بچێتە دەرمانگا بۆ ئەوەی سرومی لێ وەسڵ بكرێ.\nشیرزاد ڕایگەیاندووە کە ئەگەر دەنگی زنیدانیانی گرتووخانەی ڕەجایی شار بگاتە گوێی ناوەندی مافی مرۆڤییر جیهانییەکان، پاش ٣٠ ڕۆژ لە مانگرتن، مانگرتنەکەی دەشکێنێت.\nپێویستە هەموولایەک وهەمووئازادیخوازویەکسانیخوازو ئینسان دۆستێک بەهەرجۆرێک بۆى دەکرێت پشتیوانى خۆى ڕابگەیەنێت بۆ داواکارى وخواستەکانى سەعیدشێرزاد و سەرجەم زیندانیانى ڕۆژهەڵاتى کوردستان وتەواوى زیندانیانى ئێران.\nئەوەى جێگاى نیگەرانییە بۆ زیندانیانى سیاسى و هەڵسوڕاوانى ئازادیخوازویەکسانیخوازوئینسان دۆست کە بەکەمترین هەواڵ کەناڵەکانى ڕاگەیاندن بەنووسراوبەبیستراو باس لەگرفت وکێشەوئازاروئەشکەنجەوسزاکانى زیندانیانى ئێرانى بەگشتى وڕۆژهەڵاتى کوردستان ناکان بەتیبەت ڕاگەیاندنە کوردییەکانى باشوورى کوردستان. لەزیندانەکانى ئێران زۆرترین چیرۆکى ڕاستەقینەى دژبەمرۆڤایەتى ڕۆژانە ڕوودەدات,کە زیندانیان بەشێوەیەکى گشتى ڕووبەڕووى سوکایەتى وئازارەکان دەبنەوە,ڕۆژانە گەنجان ولاوان وڕۆژنامەنووسان وکەسانى سیاسى وڕۆشنبیر لەژنان ولەپیاوان لەسێدارەدەدرێن,کەسەرجەمیان هەواڵ وچیرۆکى دڵتەزێن وجەرگ سووتاون,بەڵام کەمترین هەواڵ نابیستین لەڕاگەیاندنە کوردییەکانى باشوورى کوردستان.\nدەبێت سەرجەم میدیاکاروڕۆژنامەنووس وڕاگەیاندنەکان ئەوەبزانن کە بێ دەنگى لەبەرامبەر تاوان وپێشێلکارییەکانى مافەکانى مرۆڤ لەناوکۆمەڵگاى ئێران بەگشتى ولەناوزیندانەکانى ئێران بەتایبەتى نیشانەى ناسەربەخۆیى ونەبوونى بێ لایەنى لەکارى میدیایى وڕاگەیاندندا بەباشى دەردەخات.\nزیندانیانى سیاسى وزیندانیانى ژن وڕۆژنامەنووس ولاوان وگەنجان وتەواوى زیندانیانى ئێرانى بەگشتى وزیندانیانى کورد لە بارودۆخێکى زۆر نالەبارو خەراپدان,لەسەرجەم مافەسەرەتاییەکانى مرۆڤ بێ بەش کراون وڕۆژانە زۆرینەیان ڕووبەڕووى ئازاروئەشکەنجەى جۆراوجۆردەبنەوە ,هەربۆیە پێویستە سەرجەم دەنگە نارەزایییەکانى زیندانیانى ئێرانى بەتەواوى کۆمەڵگایى مرۆڤایەتى بگەیەنین بەهەرجۆرێک بۆمان دەکرێت,ئەمەش لەپێناوى ڕیسواکردن ومەحکوم کردنى کارکردەوەکانى ڕژێمى ئیسلامى سێدارەى ئێران و سەرکەوتن وبەدیهێنانى سیستەمێکى سیکۆلارو ئازادودوورلەچەوسانەوە ونابەرابەر.


Home›وەرزش›جیهانی›بیێڵسا: بە درێژایی یاریەکە هەستم دەکرد دەتوانین بگەڕێینەوە\nمارسێلۆ بیێڵسای راهێنەری یانەی لیدز یونایتدی ئینگلیزی، لە هەفتەی 14ی خولی ئینگلتەرا 6-2 بە یانەی مانچستەریونایتد دۆڕاو تووشی گەورەترین شکستبوو لەم وەرزە.\nبیێڵسا راهێنەری یانەی لیدز یونایتد، پاش شکستی یانەکەی لە کۆنگرەیەکی رۆژنامەوانیدا وتی:” تیپەکەم تا کۆتایی زۆر بە توندی دژی یانەی مانچستەریونایتد شەڕی کردووە سەرەڕای ئەو شکستە قورسەی کە تووشی یانەکەمان بوو لە خولەکە”.\nبیێڵسا وتی:” ئێمە لە ماوەی یاریەکە دەمانتوانی بگەڕێینەوە بۆ ئەنجامی یاریەکە،هەمووکات دەرفەت هەبوو بۆ گەڕانەوە،ئەوان لە دەرفەتەکان گۆڵیان کرد،بەڵام ئێمە نەمانتوانی ئەوە بکەین، لە نیوەی دووەمدا ئێمە زۆر بە شێوەیەکی یەکسانی یاریمان کرد تا خولەکی 80،دواتر ئەوان دەرفەتی ئاسانتریان لە ئێمە دەستدەکەوت”.\nلە کۆتایدا وتی:”لە نیوەی یەکەمدا گۆڕانکارییەکان لە ناوەڕاستی یاریگادا وزەیەکی زیاتریان دەبەخشی،تۆپی ناو گۆڕەپانەکە زیاتر دەبوو،ئێمە بە جیاوازییەکی زۆر دۆڕاین،دەمانویست جیاوازیەکە کەمتر بکەینەوە،بە درێژایی یاریەکە جەنگاین، ئەوەش ئەرکی ئێمەیە”.\n“حكومەتی هەرێم شكستی هێناوە لە ئابووری سەربەخۆ بۆیە تا دێت قەوارەی هەرێم ...


خه‌ته‌نه‌كردنی كچان ... عوسمان سه‌نگه‌سه‌ری\nخه‌ته‌نه‌كردنی كچان واته خه‌ساندن و كوشتنیه‌تی له رووی سیكسیه‌وه به شیوه‌یه‌كی توندو تیژی كه یه‌كیكه له دیاریده ده‌رونی و تاوانی ترسناكه ده‌رحه‌ق به كچانی منال ده‌كرإ و له هه‌مان كاتیشدا دیاریده‌یه‌كی ناشیرینی ناو كۆمه‌لگای عه‌ره‌بی و هه‌ندإ له ولاتانی تری جیهانه كه به‌رگی ئیسلامی به‌به‌ردا كراوه‌و هیچ په‌یوه‌ندیه‌كی به دینه‌وه نیه‌و هه‌ندإ وته‌ی لاواز هه‌یه‌و كه‌له‌لایه‌ن زانایانی ئیسلامه‌وه كاری پإ ناكرإ و له هه‌مان كاتیشدا له كۆنگره‌ی زانایانی جیهانی موسلمانان كه له كۆتای 2006 به‌سترا له (ئه‌زهه‌ر) رایاندگه‌یاند ده‌بإ ئه‌م دیاریده راگیرإ و بنه‌بر بكری چونكه له پیش ئیسلام و سه‌رده‌می فیرعه‌ونیشدا هه‌بوه‌و بونی خه‌ته‌نه‌ش ده‌گه‌ریته‌وه بۆ كه‌لتورو داب و نه‌ریتی دواكه‌وتوانه ی سه‌رده‌می كۆیلایه‌تی كه فره ژنی به‌ره‌وا زانیوه بۆ خاوه‌ن ده‌سه‌لاته‌كان هه‌روه‌كو له كتیبی (كاما سوترا) ی هیندی دا هاتوه كه چۆن پیاوان له سیسته‌می (حه‌ریم) دا به هۆی فره ژنیه‌كی زۆره‌وه ناتوانن ژنه‌كانیان تیر بكه‌ن و رازی یان بكه‌ن هه‌ر یه‌كیكیان بۆ هه‌میشه‌ی ده‌هیلنه‌وه‌و به ناچاری ئافره‌ته‌كانی تر خه‌ته‌نه ده‌كه‌ن بۆ ئه‌وه‌ی به خۆیانه‌وه سه‌رقالیان نه‌كه‌ن و له هه‌مان كاتیشدا خزمه‌تكاره پیاوه‌كانیش نه‌ك هه‌ر خه‌ته‌نه به‌لكو ده‌شیان خه‌سینن، بۆیه ئه‌مه په‌یوه‌ندی به سیسته‌می كۆمه‌لایه‌تی و ئابوری باوی كۆمه‌لگاوه هه‌بوه‌و له‌زۆر ئه‌فسانه كۆنه‌كانیش به‌هۆی نه‌بونی وشیاری و زانستی به‌كه‌م سه‌یری ئافره‌تان كراوه و پشتاو پشت خه‌ته‌نه به‌رده‌وام هه‌بوه و له سه‌رده‌می ده‌ره‌به‌گایه‌تیش ئه‌مه زۆر بوه‌و ئافره‌تیان ته‌نیا بۆ خۆشی یه‌كانی خۆیان به‌كارهیناوه و بۆیه زۆر جار زینده به چالیشیان كردوه‌و به‌لا شیانه‌وه ئاسای بوه كه پارچه‌یه‌ك له جه‌سته‌شیان ببرن كه خوا وه‌كو مافیك پإ ی به خشیوه‌و ناكرإ بإ به‌شی بكه‌ی چونكه خه‌ته‌نه كردن نه‌ك هه‌ر زیانی بۆ ژن هه‌یه به‌لكو كاریگه‌ری خراپی بۆ سه‌ر پیاویش هه‌یه له رووی جه‌سته‌و جنسی و له هه‌مان كاتیشدا هه‌ستیارترین جه‌سته‌ی ده‌ره‌كی كچه كه خوین دإ و ده روا و هه‌ستی تیایه و برینیشی گۆرانیكی سه‌لبی به سه‌ردا دینإ. بۆیه پیویسته دین و كه‌لتوری عه‌ره‌بی و هه‌ندإ ولاتانی دی لیك جیابكه‌ینه‌وه و زانایانی ئاینی و په‌رله‌مانی كوردستان به‌رچاو رونی بده‌ن و به یاسا بنه‌بری ئه‌م كاره بكه‌ن چونكه له هیچ ده‌قیكی پیرۆزی قورئاندا با سی خه‌ته‌نه نه‌هاتوه و له زۆر له ولاتانی موسلمان ئه‌م كاره ناكه‌ن وه‌كو ولاتانی: لوبنان و سوریا و سعودیه و ولاتانی كه‌ندا و جه‌زایر و مه‌غریب و ئه‌نده‌نوسیا و مالیزیا و لیبیاو تونس. . هتد\nنه‌خۆشی ده‌رونی و توندوتیژی و ترساندن و ئازارو خوین به‌ربون و مردن و دله‌راوكإ و به كه‌م ته‌ماشا خۆكردن و متمانه به خۆنه‌كردن و چیژوه‌رنه‌گرتن له جووت بون و دره‌نگ گه‌یشتن به ئامانجه سیكسی یه‌كه‌ی به‌هۆی ئه‌وه‌ی ئه‌و پارچه‌ی ده‌یبرن به‌رپرسه له تیربونی سیكسی و به‌م هۆیه‌شه‌وه دره‌نگ ده‌گاته ئۆرگانیزم و ئه‌مه‌ش بیزاری لای نیرینه‌و مإ ینه دروست ده‌كات له نه‌بونی هاوسه‌نگی چیژوه‌رگرتن و زۆر جار ده‌بیته هۆی جیابونه‌وه‌یان و ته‌لاق دان له به‌ر ساردی جووت بونه‌كه‌یان، هه‌روه‌ها گواستنه‌وه‌ی نه‌خۆشی به هۆی كه‌ره سته‌ی پیسه‌وه یا به هۆی خوینه‌وه وه‌كو هه‌وكردنی ڤایرۆسی جگه رو ئاید زو ئازاری به‌رده‌وامی شوینی براوه‌كه و هه‌وكردنی كۆئه‌ندا می زاو زإ و میزه‌رۆ و ناره‌حه‌تبونی له كاتی منالبون دا و چه‌ندین به‌كتریای پیس ده‌چنه ناوه وه ی له‌ش و چه‌ندین مولوله‌ی تر ده‌برن كه زیانی هه‌تا هه‌تای پإ ده‌گه‌ینإ و ئه‌و جۆره ئافره‌تانه زۆر به كه‌می چیژ له پیاوه‌كانیان وه‌رده‌گرن و ئه‌مه‌ش ده‌بیته هۆی ساردی و سری و نه‌بونی خۆشه‌ویستیه‌كی راسته‌قینه له ناو كۆمه‌لگادا\nسوده‌كانی: خه‌ته‌نه نه‌كردن\nبه‌پإ ی قسه‌ی پزیشكان و زانایانی جه‌سته‌ی به‌هۆی ئه‌م پارچه بچوكه گۆشته‌وه پاریزگاری له هه‌موو كۆئه‌ندامی زاوزإ ده‌كات له رووی نه‌خۆشی و نه‌هیشتنی به‌كتریاو میكرۆب بۆ ناو له‌ش ده‌ی پاریزإ و ئه‌و پارچه گۆشته له كاتی سیكسیدا شله‌یه‌كی سروشتی ده‌رده‌كاو هه‌ردولا هه‌ست به خۆشی و ئارامی ده‌كه‌ن و هۆیه‌كی گرینگیشه بۆ تیربون و رازی كردنی ئافره‌ته‌كه له رووی ئینسانی و شه‌رعیشه‌وه كه مافی خۆیه‌تی و له هه‌مان كاتیشدا ئه‌گه‌ر به دریژی بمینیته‌وه له كاتی میزكردن دا میزه‌كه‌ی له جه‌سته‌ی دوور ده‌خاته‌وه‌و ئه‌مه‌ش پاكوخاوین تر ده‌بإ و دووریش ده‌بإ له میكرۆب. وه‌ناكرإ خۆشیه‌كی لیإ ی وه‌ربگریه‌وه كه خوا به‌خشیویه‌تی پإ ی و له‌هه‌مان كاتیشدا له رووی پزیشكیه‌وه قیتكه له كۆرپه‌له‌دا هاوتای ئه‌ندامی نیرینه‌ی پیاوه له شیوه‌ی چۆكیكی بچوكدا كه پیاو نیرینه‌ی ببردریته‌وه چی روو ده‌دات. . .\n1- خه‌ته‌نه‌كردنی مإ ینه له روانگه‌ی ئیسلامه‌وه – نوسینی دكتۆر محمد سلیم العلوا – وه‌رگیرانی مه‌لا یاسین ره‌وف 2- خه‌ته‌نه‌كردنی مإ ینه – نوسینی خالید ئه‌لمونته‌سیر – وه‌رگیرانی هیوا سالح\n3- خه‌ته‌نه‌كردنی مإ ینه راگرن – له سه‌رئه‌ركی قونسولیه‌تی به‌ریتانی له هه‌ولیر چاپ كراوه له 2009


لیژنەی پێشمەرگە: كارەساتە هێز بەبێ ڕەزامەندی و ئاگاداری پەرلەمان بجوڵێندرێت – کوردی – RojNews.News\n26/11/2020 - 7:47:15 am\nئەندامانی لیژنەی پێشمەرگە لە پەرلەمانی هەرێمی كوردستان، ڕایدەگەیەنن كارەساتە هێزی پێشمەرگە بەبێ ڕەزامەندی و ئاگاداری پەرلەمانی هەرێمی كوردستان بجوڵێندرێت، دەشڵێن: جوڵاندنی هێزی پێشمەرگە بەدەستی حیزبە نەك وەزارەتی پێشمەرگە، ئامانجیش لە جووڵەپێكردنیان بۆ پاراستنی سنوورەكان نییە.\nپارتی دیموکراتی کوردستان – پەدەکە، بەردەوامە لە جوڵەپێکردن بەهێزە چەکدارەکانی بە ئاراستەی ئەو ناوچانەی گەریلای لێیە و لەو چوارچێوەیەشدا لە چەند ڕۆژی ڕابردوودا هێزێکی زۆری بە چەکی قورسەوە بردە سنووری حاجی ئۆمەران و شارەدێی قەسرێ لە سنووری پارێزگای هەولێر، لەو بارەیەوە ئەندامانی لیژنەی پێشمەرگە لە پەرلەمانی هەرێمی کوردستان بۆ ڕۆژنیوز قسەیانکرد.\nڕزگار محەمەد، ئەندامی فراكسیۆنی گۆڕان لە لیژنەی پێشمەرگەی پەرلەمانی هەرێمی كوردستان بەڕۆژنیوزی ڕاگەیاند: لەبەرئەوەی هێزەكانی حەفتاو هەشتا سەر بەوەزارەتی پێشمەرگەی حكومەتی هەرێمی كوردستان نین، بۆیە جوڵاندنی ئەو هێزانە بەدەستی حیزبە نەك وەزارەتی پێشمەرگە، وتیشی: لەئێستادا جوڵاندنی هێزی پێشمەرگە بۆ هەر میحوەرێك بەبێ ئاگاداری و ڕەزامەندی وەزیری پێشمەرگەیە.\nئەو پەرلەمانتارەی فراكسیۆنی گۆڕان، دەشڵێت: كارەساتە هێزی پێشمەرگە بەبێ ڕەزامەندی و ئاگاداری پەرلەمانی هەرێمی كوردستان بجوڵێندرێت، شەڕی نێوان پەكەكە و پارتیش بەدوور دەبینێت و پێیوایە نابێت جارێكی دیکە مێژوو خۆی دووبارە بكاتەوە و شەڕی براكان سەرهەڵبداتەوە.\nهەر دەربارەی جوڵاندنی هێز و ئەگەرەکانی هەڵگیرساندنی شەڕ ئەبوبەكر هەڵەدنی، ئەندامی لیژنەی پێشمەرگە، لە پەرلەمانی هەرێمی كوردستان، پێیوایە “ئەو شەڕەی لەڕێگایە شەڕی بەوەكالەتە و دواجار تەنها هێزە داگیركارەكان قازانجی لێ دەكەن”.\nئەو پەرلەمانتارەی هەرێمی کوردستان دەشڵێت: لەكاتێكدا هێزی پێشمەرگە جوڵەی پێدەكرێت كە پێشمەرگە گیرفانی بەتاڵە و بیری لای كرێی خانوەكەیەتی و پارەی چوون و هاتنی دەوامیشی پێ نیە.\nلەکۆتایی قسەکانیدا ئەبوبەكر هەڵەدنی، ئەوەشی وت “لەڕووی سەربازییەوە ئاسایی و یاساییە هێز جوڵەی پێ بكرێت و ئاڵوگۆڕی شوێن بە فەوج و لیواكان بكرێت، بەڵام لەو گەڕەلاوژێیەدا كەس بەكەس نیە و ئامانجی جووڵەپێكردنی هێزەكانیش بۆ پاراستنی سنوورەكان نییە”.


بە یەک گوللـە پێنج چەکداری داعشی کوشتووە | KURDPLAT\nبە یەک گوللـە پێنج چەکداری داعشی کوشتووە\nکوردپلات 1/24/2021 03:35:00 م ليست هناك تعليقات\nنیشانەشکێنێکی هێزی ئاسمانیی تایبەتی بەریتانیا (SAS) بە یەک گوللـە و بە بەکارهێنانی بەهێزترین چەکی یەکەکەی، پێنج چەکداری داعشی کوشتووە لە سووریا.\nماڵپەڕی دەیلی ستاری بەریتانی، شەممە (23-1-2021) راپۆرتێکی لەبارەی ئەو نیشانەشکێنە بڵاوکردووەتەوە، دەڵێ ئەو نیشانەشکێنە بەریتانییە ئەزموونی زیاتر لە 20 ساڵی هەیە.\nسەربازانی هێزی ئاسمانیی تایبەتی بەریتانیا لەگەڵ شەڕڤانانی کورد هاوکار بوون بۆ دۆزینەوەی ئەو یەکەیەی داعش کە بەرپرس بوون لە هێرشکرنە سەر گوندەکان، بەپێی رۆژنامە بەریتانیییەکە.\nهێرشەکە لە مانگی نۆڤەمبەری رابردوو ئەنجامدراوە، تێیدا ئەو نیشانەشکێنە بەریتانییە بەو چەکە بەهێزەی دەستی نیشانەی لە خۆکوژێکی داعش گرتووە، گوللـەیەکی لێ داوە و خۆکوژەکە تەقیوەتەوە، چوار چەکداری دیکەی داعش کە لە نزیکی بوون و یەکێکیان فەرماندەیان بووە، هەموویان کوژراون.\nئەو نیشانەشکێنە چەکی جۆری بارێتی بەکارهێناوە، ئەمەش بەهێزترین چەکە لە دەستی سوپای بەریتانیا و زیاتر بۆ لێدان لە ئامانجی گەورەی وەکو: فڕۆکە، ئۆتۆمبێل و بارهەڵگر بەکاردێت و نرخەکەی نۆ هەزار دۆلارە.\nوێنەی نیشانەشکێنەکە، کە لەلایەن دەیلی ستار بڵاوکراوەتەوە بەبێ ئاشکراکردنی رووخساری\nئەگەر گوللـە لەو چەکەوە لە مرۆڤ بدرێت، بەپێی ماڵەپەڕە بەریتانییەکە، ئەندامی جەستە بەتەواوەتی لە جەستە جیادەکاتەوە.\nتیمە بەریتانییەکە بۆ ماوەی چەند رۆژێک چاودێریی کارگەیەکی دروستکردنی بۆمبیان کردووە لە سووریا، کاتێک پێنج چەکداری داعش هاتوونەتە دەرەوە، یەکێکیان خەریکی وێنەگرتنی خۆکوژەکە بووە، ئەویش بەدەم پێکەنینەوە قسەی بۆ کامێراکە کردووە، ئەندامەکەی (SAS) پەیوەندیی بە بنکەکەیەوە کردووە و گوتوویەتی تیرۆرستەکان دەرکەوتن و دەتوانێت لێیان بدات.\nبەپێی سەرچاوەیەکی دەیلی ستار "پلانەکە ئەوە بوو؛ سەرەتا گوللـە لە خۆکوژەکە بدرێت، دواتر لە فەرماندەکەیان، ئەگەر زانیمان کامیانە، بەڵام بەخت یاوەرمان بوو. ئامانجەکە زۆر دوور بوو، لەگەڵ ئەوەشدا نیشانەشکێنەکە گوللـەی لە خۆکوژەکە دا، چاوەڕێ بوو بکەوێت، بەڵام تەقییەوە. دوای ئەوەی تۆز و خۆڵ نەما، چوار تەرممان لەسەر زەوییەکە دۆزینەوە، خۆکوژەکە جەستەی دیارنەمابوو. کاتێک لە خۆکوژێک دەدەی، دەبێت لە سەری بدەی، بەڵام ئەو نیشانەشکێنە زۆر شارەزابوو و لە سنگی دا".\nسەرچاوەکە هەروەها دەڵێ "تیرۆرستەکان دەترسن بەدەستی نیشانەشکێنەکان بکوژرێن، ئێمە چەکەکانمان بێدەنگ دەکەین و ئەوان نە دەتوانن بمانبینن، نە گوێیان لێمان دەبێت، تەنیا ئەوکاتانە هەستمان پێدەکەن، کە دەبینن تەرم لە نزیکیان بەردەبنەوە سەر زەوی".


Diplomatic Magazine | شه‌ڕى گه‌رمى هه‌ڵبژاردنى ئه‌مجاره له فه‌یسبوكدایه نه‌ك شه‌قامه‌كان\nفەیسبووک لە تۆڕێکی کۆمەڵایەتییەوە بۆ تۆڕێکی سیاسیی\nکاریگەری تۆرە کۆمەڵایەتییەکان بە تایبەت فەیسبووک لە ڕووداو و ململانێ سیاسییەکان، لە خۆرهەڵاتی ناوەڕاستدا بۆ یەکەمجار لە وڵاتی میسرەوە بە شێوەیەکی بەرفراوان دەرکەوت لە خۆپیشاندانەکانی دژ بە حوسنی موبارەک لە سەرەتاکانی ساڵی ٢٠١١ دا، کە بەهۆیەوە حوسنی موبارەک دەستبەرداری دەسەڵات بوو، ئەوکاتیش نوکتەیەک لە ناو میسرییەکاندا دەوترایەوە دەربارەی هۆکاری مردنی سەرۆکەکانیان کە ئەمە بوو" حوسنی موبارەک لە خەویدا کاتێک دەبرێت بۆ لێپرسینەوە، چاوی دەکەوێت بە جەمال عەبدولناسر و ئەنوەر سادات، لێی دەپرسن دەرمانخوارد کرای یان تیرۆرکرایت، موبارەکیش دەڵێت نەخێر، بەهۆی فەیسبووکەوە مردم".\nد.یه‌حیا ڕێشاوی، مامۆستای زانكۆ له بواری راگه‌یاندن لەسەر ئەم دیاردە نوێیەی هەڵمەتەکانی هەڵبژاردن بە دیپلۆماتیك مه‌گه‌زینی وت: " سۆشیال میدیا له ئێستادا كاریگه‌رییه‌كى زۆرى هه‌یه، هه‌رچه‌نده تۆرى كۆمه‌ڵایه‌تى به‌ناوه‌كه‌یدا دیاره كه زۆرتر مه‌به‌ست لێى تۆرێكه بۆ په‌یوه‌ندییه كۆمه‌ڵایه‌تییه‌كان، به‌ڵام له‌ئێستادا زۆرتر بۆ په‌یوه‌ندییه سیاسییه‌كان و چالاكییه سیاسییه‌كانیش له‌هه‌رێمى كوردستان به‌كاردێت".\nبانگەشەی لیستەکان بۆ هەڵبژاردنی پەرلەمانی عێراق ـ شاری سلێمانی\nد.یه‌حیا ڕێشاوی: سۆشیال میدیا له ئێستادا كاریگه‌رییه‌كى زۆرى هه‌یه، هه‌رچه‌نده تۆرى كۆمه‌ڵایه‌تى به‌ناوه‌كه‌یدا دیاره كه زۆرتر مه‌به‌ست لێى تۆرێكه بۆ په‌یوه‌ندییه كۆمه‌ڵایه‌تییه‌كان، به‌ڵام له‌ئێستادا زۆرتر بۆ په‌یوه‌ندییه سیاسییه‌كان و چالاكییه سیاسییه‌كانیش له‌هه‌رێمى كوردستان به‌كاردێت".\nکاندیدی لیستەکان بۆ هەڵبژاردنی پەرلەمانی عێراق تێڕوانینی جیاوازیان هەیە لە بارەی کاریگەریی تۆڕە کۆمەڵایەتییەکان بۆ قایلکردنی جەماوەر و کۆکردنەوەی دەنگەکانیان.\nد.كاوان ئيسماعيل، کە سه‌رۆكى لیستى پارتى دیموكراتى كوردستانە لە پارێزگای هەولێر بۆ هەڵبژاردنی په‌رله‌مانى عێراق، بە دیپلۆماتیک مەگەزینی ڕاگەیاند" له‌به‌رئه‌وه‌ى سۆشیال میدیا چینێكى دیاریكراو ده‌توانێت به‌كاریبهێنێت بۆیه زۆر پشتى پێ نابه‌ستم، بروام به‌وه هەیە  كه ماڵه و ماڵ بكه‌یت بۆ ده‌نگ كۆكردنه‌وه زۆر باشتره له‌وه‌ى چاوه‌ڕوانى لایكێكى فه‌یسبووك بکەیت".\nد.كاوان ئيسماعيل پێیوایە، سۆشیال میدیا به پله‌ى دووەم دێت له دواى ده‌رگا به ده‌رگا و گه‌ران به‌دواى ده‌نگ و بانگه‌شه‌كردن بۆ لیست و قه‌واره‌كان، هەروەها جەختیش دەکاتەوە لەسەر پابەندبوون بە ڕێنماییەکانی کۆمسیۆنەوە بۆ هەر جۆرە بانگەشەیەکی هەڵبژاردن.\nبانگەشەی لیستەکان بۆ هەلبژاردنی پەرلەمانی عێراق ـ شاری هەولێر\nسه‌رۆكى لیستى پارتى دیموكراتى كوردستان لە پارێزگای هەولێر: بروام به‌وه هەیە  كه ماڵه و ماڵ بكه‌یت بۆ ده‌نگ كۆكردنه‌وه زۆر باشتره له‌وه‌ى چاوه‌ڕوانى لایكێكى فه‌یسبووك بکەیت".\nسەبارەت بە کاریگەری هەڵمەتەکانی هەڵبژاردن لەسەر گۆڕینی بیروڕای دەنگدەران و قایلکردنیان بۆ ئەوەی دەنگ بە کانید یان لیستێکی دیاریکراو بدەن، د. یەحیا ڕێشاوی دەڵێت:" توێژینه‌وه زانستییه‌كان ئه‌وه‌یان ده‌رخستووه بانگه‌شه‌ى هه‌ڵبژاردن ته‌نها %5 تا %10 ده‌توانێت برواى ده‌نگده‌ر بگۆڕێت، دەربارەی ئەوەی كه ده‌نگ به چ لیست و لایه‌نێك بدات، به‌ڵام ئه‌مه‌ش ناكاته ئه‌وه‌ى كه بانگه‌شه‌کانی هه‌ڵبژاردن و گه‌ران به‌دواى ده‌نگدا كاریگه‌ریی خۆى له ده‌ست دابێـت".\nد.یه‌حیا ڕێشاوی دەڵێت:" بۆئه‌وه‌ى پاشاگه‌ردانى و بێسه‌روبه‌ریی بانگه‌شه‌ى هه‌ڵبژاردنه‌كان كه‌متر ببێته‌وه و كه به‌بێ به‌رنامه فلێكس و پۆسته‌رات هه‌ڵده‌واسرێت لەسەر شەقام و شوێنە گشتییەکان، ده‌كرێت زۆرێك له‌م بانگه‌شانە بۆ ناو تۆڕە تۆڕه كۆمه‌ڵایه‌تییه‌كان".\nعه‌بدوڵا ئیبراهم، کاندیدی لیستی کۆمەڵ: بۆ بانگەشەی هەڵبژاردن چه‌ند ئه‌كاونت و په‌یجێكم دروست کردووە، له‌وێوه به‌ڵێن و دروشمه‌كانى خۆم دەگەیەنم به هه‌وادار و ده‌نگده‌رانم، به‌مه‌ش ئه‌و لۆده كه‌متر ده‌كرێته‌وه كه ته‌نها له رێگه‌ى بازار و شه‌قام و شوێنە گشتییه‌كانه‌وه كاندید دروشمه‌كانى بڵاوبكاته‌وه.\nهەڵواسینی لۆگۆ و پۆستەری بانگەشەی لیستەکان بۆ هەڵبژاردنی پەرلەمانی عێراق\nناسك تۆفیق، كاندیدى لیستى یه‌كگرتووى ئیسلامیی بۆ هەڵبژاردنی پەرلەمانی عێراق، وەک خۆی دەڵێت لە بری وێنە و پۆستەرات هەوڵدەدات کەمپینەکەی بباتە ناو تۆڕە کۆمەڵایەتییەکانەوە، بە دیپلۆماتیک مەگەزینی وت:" من تائێستا یه‌ك پۆسته‌رم نییه و هیچم هه‌ڵنه‌واسیووه و ته‌نها چه‌ند فلێكسێكم چاپ كردووه، كه له شوێنێكى دیاریكراو هه‌ڵمواسیوون، چونكه نامه‌وێت سیماى شار ناشیرین ببێت، دروشم و به‌ڵێنەکانی دیكه‌شم كه ماونه‌ته‌وه هه‌وڵ ده‌ده‌م له سۆشیاڵ میدیادا نمایشیان بكەم، بۆیە هه‌ر له‌سه‌ره‌تاوه گرنگیم به سۆشیال میدیا داوه، چه‌ند ئه‌كاونت و په‌یجێكم داناوه بۆئه‌وه‌ى زۆتر دروشمه‌كانى خۆم له وێوه‌وه نمایش بكەم".\nعه‌بدوڵا ئیبراهم، کاندیدی لیستی کۆمەڵی ئیسلامییە بۆ هەڵبژاردنی پەرلەمانی عێراق، بە وتەی خۆی گرنگی زۆر بە تۆڕە کۆمەڵایەتییەکان دەدات بۆ بانگەشەکردن و بە دیپلۆماتیک مەگەزینی وت:" بۆ بانگەشەی هەڵبژاردن چه‌ند ئه‌كاونت و په‌یجێكم دروست کردووە، له‌وێوه به‌ڵێن و دروشمه‌كانى خۆم دەگەیەنم به هه‌وادار و ده‌نگده‌رانم، به‌مه‌ش ئه‌و لۆده كه‌متر ده‌كرێته‌وه كه ته‌نها له رێگه‌ى بازار و شه‌قام و شوێنە گشتییه‌كانه‌وه كاندید دروشمه‌كانى بڵاوبكاته‌وه، کە به‌هۆیه‌وه سیماى شار ئاڵۆز و شێواو ببێت".\nهەڵبژاردنی پەرلەمانی عێراق ڕۆژی ١٢ی مانگی ئایار بەڕێوەدەچێت، کە بەشێوەی سیستمی بازنەیی بەڕێوەدەچێت و تێیدا لەسەر ئاستی ١٨ پارێزگای عێراق ٣٢٨ کاندید بۆ خولی داهاتووی پەرلەمان هەڵدەبژێردرێن بۆ ماوەی چوار ساڵ، دوای ڕووخاندنی سەدام حسێن، یەکەمین هەڵبژاردن بۆ پەرلەمانی عێراق لە ١٥ی کانونی یەکەمی ٢٠٠٥ ئەنجامدرا.


ماتیس: به‌ڵگه‌مان نییه محه‌مه‌د بن سه‌لمان فه‌رمانی كوشتنی خاشقچیی دابێت\nهه‌ردوو وه‌زیری ده‌ره‌وه و به‌رگریی ئه‌مریكا ڕایانگه‌یاند: هیچ به‌ڵگه‌یه‌كی سه‌لمێنه‌ریان ده‌ستنه‌كه‌وتووه كه شازاده‌ی جێنشینی سعوودیه فه‌رمانی كوشتنی جه‌مال خاشقچیی دابێت.\nمایك پۆمپیۆ، وه‌زیری ده‌ره‌وه‌ی ئه‌مریكا، رایگه‌یاند:" به‌پێی ئه‌و داتا و زانیارییانه‌ی ده‌زگای هه‌واڵگریی ئه‌مریكا (سی ئای ئه‌ی) له‌باره‌ی دۆسیه‌ی كوشتنی ڕۆژنامه‌نووسی سعوودی جه‌مال خاشقچییه‌وه به‌ده‌ستی هێناوه، به‌ڵگه‌یه‌ك نییه ده‌ری بخات محه‌مه‌د بن سه‌لمانی شازاده‌ی جێنشینی سعوودیه ڕاسته‌وخۆ فه‌رمانی تاوانه‌كه‌ی ده‌ركردبێت".\nپۆمپیۆ دووپاتی كرده‌وه "ته‌واوی زانیارییه‌كانی سی ئای ئه‌ی له‌باره‌ی خاشقچییه‌وه خوێندووه‌ته‌وه، به‌ڵام هیچ به‌ڵگه‌یه‌كی له‌و شێوه‌یه‌ی نه‌بینیوه".\nلای خۆیشیه‌وه جه‌یمس ماتیس، وه‌زیری به‌رگریی ئه‌مریكا، له‌باره‌ی تاوانی كوشتنی خاشقچییه‌وه جه‌ختی له‌وه كرده‌وه "هیچ به‌ڵگه‌یه‌ك له ده‌ستی هه‌واڵگریی وڵاته‌كه‌ی و لایه‌نه‌كانی دیكه‌شدا نییه كه بیسه‌لمێنێت شازاده محه‌مه‌د بن سه‌لمان له‌و تاوانه‌دا ده‌ستی هه‌بوو بێت".\nئه‌مه له كاتێكدایه پێشتریش دۆناڵد تره‌مپی سه‌رۆكی ئه‌مریكا ڕه‌تیكرده‌وه محه‌مه‌د بن سه‌لمان ده‌ستی له كوشتنی خاشقچیدا هه‌بووبێت و، ڕایگه‌یاند: ئه‌گه‌ر شازاده‌ی جێنشین ده‌ستی له‌و تاوانه‌شدا هه‌بێت ئاماده نین په‌یوه‌ندییه‌كانیان له‌گه‌ڵ سعوودیه تێك بده‌ن.


(ڤیدیۆ) چێڵسی به چوار گۆڵ هیوای بۆ ئارسیناڵ نه‌هێشته‌وه و نازناوی یوروپا لیگی به‌ده‌ست هێنا – تۆڕی میدیایی خەڵک\n2019/05/29 - 11:56 PM\nئه‌مشه‌و یاریی کۆتایی جامی ئه‌وروپی “یوروپا لیگ” له‌نێوان یانه‌کانی چێڵسی و ئارسیناڵی ئینگلیزی ئه‌نجامدرا و شێره شینه‌کانی له‌نده‌ن سه‌رکه‌وتنێکی گه‌وره‌یان به‌ده‌ست هێنا.\nله‌تایمی یه‌که‌مدا ئه‌ستێره‌کانی ئارسیناڵ له ڕووی پۆیزیشن و پێکهێنانی هه‌له‌کانی گۆڵکردنه‌وه باڵاده‌ستیان نیشاندا و چه‌ندین هێرشی مه‌ترسیداریان کرده سه‌ر گۆڵه‌که‌ی کیپا ئاریزابالاگا، له‌به‌رامبه‌ردا کوڕانی ماوریزۆ ساری به‌هێرشی هه‌ڵگه‌ڕاوه و فشارکردن له‌هه‌ڵگری تۆپ هه‌وڵیان ده‌دا هاوشانی ڕکابه‌ره له‌نده‌نیه‌که‌یان بکه‌ن.\n(٤٥) خوله‌کی سه‌ره‌تای یاریی کۆتایی خوله ئه‌وروپیه گه‌وره‌که له‌نێوان بێنه‌و به‌رده‌ی هێڵه‌کانی به‌رگری و هێرشبه‌ری هه‌ردوو یانه‌دا به‌بێ گۆڵ کۆتایی هات.\nله‌تایمی دووه‌مدا چاوه‌ڕوان ده‌کرا ئارسیناڵ به خه‌ونی به‌ده‌ستهێنانی نازناوه‌که و کورسی ژماره پێنجی خولی یانه پاڵه‌وانه‌کان باشتر ده‌ربکه‌وێت، به‌لام هازارد و هاوه‌ڵانی قسه‌یه‌کی تریان هه‌بوو…\nله‌سه‌ره‌تای تایمی دووه‌مدا و به‌تایبه‌ت له خوله‌کی (٤٩) ئۆلیڤه‌ر جیروی فه‌ره‌نسی گۆڵی یه‌که‌م و پێشکه‌وتنی بۆ “بلوزی له‌نده‌ن” تۆمار کرد، ئه‌م گۆڵه‌ش ده‌رگای به‌ڕووی هێرشی به‌رده‌وام و چڕی هێرشبه‌رانی چێڵسیدا کرده‌وه و له خوله‌کی (٦٠) پیدرۆ ڕۆدریگێز گۆڵی دووه‌م و له خوله‌کی (٦٥) ئیدین هازارد به لێدانی سزا گۆڵی سێیه‌می تۆمار کرد، ئه‌و دوو گۆڵه‌ش به‌ته‌واوی ڕیتمی یارییه‌که‌ی خاوکرده‌وه و هیچ هیوایه‌کی بۆ تۆپچیه‌کانی شاری له‌نده‌ن نه‌هێشته‌وه.\nله خوله‌کی (٦٩) ئه‌لێکس ئایوبی گۆڵی یه‌که‌می بۆ ئارسیناڵ تۆمار کرد و تاڕاده‌یه‌ک هیوا بۆ ئه‌ستێره‌کانی ئونای ئیمیری گه‌ڕایه‌وه، به‌ڵام هێرشه هه‌ڵگه‌ڕاوه‌کانی چێڵسی بکوژی حه‌ماسه‌تی لاوانی ئارسیناڵ بوون و له خوله‌کی (٧٢) ئیدین هازارد گۆڵی دووه‌می خۆی و چواره‌می چێڵسی تۆمار کرد و کۆتایی به ململانێی زه‌به‌لاحه‌کانی شاری له‌نده‌ن هێنا.\nدوابه‌دوای گۆڵی چواره‌می چێڵسی ئه‌لێکسانده‌ر لاکازێت و ئۆبامیانگی هێرشبه‌رانی ئارسیناڵ چه‌ندین هه‌لیان دروست کرد و له‌هه‌مان کاتیشدا له‌ده‌ستیان ده‌دا و به‌هیچ شێوه‌یه‌ک چانس یاوه‌ریان نه‌بوو، یارییه‌که‌ش هه‌ر به‌و ئه‌نجامه کۆتایی هات (٤ – ١).\nچێڵسی سه‌رده‌می ساری یه‌که‌م نازناوی ئه‌م وه‌رزه و دووه‌م نازناوی یوروپا لیگی له‌مێژوویدا چنییه‌وه که له‌ڕووی به‌شداریکردن له خولی یانه پاڵه‌وانه‌کان سودێکی ئه‌وتۆی نابێت (له خولی ئینگلیزی پله‌ی سێیه‌میان گرتووه و به‌شداریکردنیان مسۆگه‌ره)، به‌ڵکو هاوشێوه‌ی ماڵئاواییه‌کی شایسته بوو بۆ ئیدین هازارد که ئه‌گه‌ر زۆره ڕوو له‌یانه‌ی ڕیاڵ مه‌درید بکات، هه‌روه‌ها ماوریزیۆ ساری که ڕاهێنه‌ره‌که‌ش ئه‌گه‌ر هه‌یه وه‌رزی داهاتو پۆستی ڕاهێنه‌ری یانه‌ی یوڤانتۆس وه‌ربگرێت.\nبایرن و ڕیاڵ و یوڤانتۆس کار لەسەر هاوکێشەی (دیبالا و ئیسکۆ)دەکەن !\nبەرشلۆنە بو دوو ڕێگە هەوڵ بۆ گەڕانەوەی نایمار دەدات و ڕیاڵ مەدرید پێشەنگی گرتووە !


غالب محەمەد: گۆڕان لە حكومەت نەكشێتەوە هەڵوێستی دیكەمان دەبێت – Politic Press\nغالب محەمەد: گۆڕان لە حكومەت نەكشێتەوە هەڵوێستی دیكەمان دەبێت\nپوڵەتیك پرێس – نازە سەعید\nئەندامێكی فراكسیۆنی گۆڕان لە پەرلەمانی عێراق رایگەیاند، ئەگەر گۆڕان لەحكومەتی هەرێم نەكشێتەوە ئەوا هەڵوێستی دیكەیان دەبێت.\nغالب محەمەد ئەندامی فراكسێونی بزوتنەوەی گۆڕان لە پەرلەمانی عێراق بە پوڵەتیك پرێسی رایگەیاند “داوامان لەسەرجەم ئەندامانی خۆمان كردووە لە كابینەی نۆیەمی حكومەتی هەرێم بكشێنەوە ئەگەر نەكشێنەوە، ئەوا ئێمەش قسەی خۆمان دەبێت”.\nوتیشی “ئەگەر گۆڕان نەكشێنەوە ئەوكات هیچ جیاوازییەكیان نابێت لەگەڵ یەكێتی و پارتی، بۆیە لای خۆمان ماوەیەكی كاتیمان دیاریكردووەو چاوەڕوان دەبین بزانین حزبەكەی خۆمان و حكومەتی هەرێم چی دەكەن”.\nئاماژەی بەوەشدا، حكومەت بەپێی ئەوداتاو زانیارانەی لای ئەوانە حكومەتی هەرێم نەچاكسازی دەكات نەبڕوای پێیەتی و راستگۆش نییە لەگەڵ میلەتدا، وە هەرێم داهاتی زۆر زۆرترە لە موچەی فەرمانبەران بەڵام موچە نادات.\nئەو وتانەی غالب محەمەد دوای ئەوە دێت ئەمڕۆ، فراكسیۆنی گۆڕان لە پەرلەمانی عێراق لە بەیاننامەیەكدا رەخنەی توندیان ئاڕاستەی هەڵوێستی حزبەكەیان و بەشدارییان لە حكومەتی هەرێمدا كردو رایانگەیاند، پێویستە بەزووترین كات لە حكومەت بكشێنەوە.\nTags: حكومەت غالب محەمەد گۆڕان\nكەیسی دەستگيركراوانی بادینان و غالب محەمەد گەیەنرایە باڵوێزخانەكانی ئەوروپاو كەنەدا\nواژۆ هه‌ستیاره‌كه په‌یوه‌ندی نێوان گۆڕان و پارتی به‌ره‌وكوێ ده‌بات؟\nژمارەیەك هەڵسوڕاوی گۆڕان دەستلەكاردەكێشنەوە


راسپاردنی كازمی‌و ئەركی هێزە كوردستانییەكان\n2020-04-12 00:36 83 جار بینراوە کۆمێنت\nلەدوا سەرەنجامدا، هێزە شیعەكان لەسەر كاندیدی هاوبەش رێكەوتوون‌و سونییەكانیش، رازی كراون! وەكو هەڵوێستی سەرەتایی، یەكێتی‌و پارتی لەسەر راسپێردراو رازی بوون، لەوە دەچێ لایەنە كوردستانییەكانی تریش، بەگشتی بەم راسێردراوە، رازی بن! دوای بگرەو بەردەی راسپێردراوەكانی چەند مانگێ لەمەوبەرو شكست پێ هێنانی محەمەد تۆفیق‌و زورفی، لەم دۆخەی عیراقدا، رێكەوتن لەسەر راسپێردراوی ئێستا بەڕێز (مستەفا كازمی) سەرەتای نەخشەڕێگایەكی باشە، بۆ پێكهێنانی كابینەی نوێی عیراق.. عیراقێك، لەبەر كێشە ئابووری‌و سیاسی‌و ئەمنییەكانی، سەرباری پەتای كۆرۆنا، خەریكە هەناسەی لێ دەبڕێ!\nدیارە رازیبوونی لایەنە كوردستانییەكان، وەكو هەڵوێستی سەرەتایی، كارێكی گونجاوە، بەندە، لەدوورەوە بەڕێز كازمی دەناسم، بەڵام ناتوانم، فاڵ بۆ سیاسەتی دوای پەسەندكردنی كابینەكەی بگرمەوەو ناتوانم دڵنیا بم، لەناو هاوكێشەكانی ناوچەكە، عیراق، ئاستەنگی ئابووری، گرفتەكانی هێزە شیعەكان‌و سونییەكان، كێشەی نەوت لەنێوان هەرێم‌و بەغداد، ئایە پابەندی دەستوور دەبێ‌و دەشبێتە مایەی چارەسەركردنی كێشە هەڵپەسێردراوەكانی هەرێم‌و بەغدا.. بەتایبەتی لەئەركی بودجەو مووچەو ماددەی (140).\nلەكاتێكدا كێشەی رێژەی هەناردەی نەوت، داهاتی نەوت، قەرزەكانی هەرێم، ئاكامی گەمارۆی سەپێنراوی حكومەتی عیراق بۆ سەر هەرێم، لەڕووی یاساییەوە هێشتا چارەسەر نەكراوە، ماددەی (140) هەڵپەسێردراوەو دەماری شۆڤێنیەتی عەرەبی‌و توركمانی‌و تایفەگەری، هێشتا ئەستوورە، لەبەر ئەو هۆیانەو هۆكارگەلی دیكە، دەڵێم: هەق نییە، بەرپرسەكانی كوردستان، پێش رێكەوتنی كۆنكرێتی لەنێوان حكومەتی هەرێم‌و بەغدا، پەلە بكەن لەئاخاوتنی خۆشبینی. رێزو متمانەی هەمیشەیی لەسیاسەتدا نییە، تەنها بەرژەوەندی هەمیشەیی لەسیاسەتدا هەیە، داوام وایە، حكومەتی هەرێمی كوردستان، بەڕەچاوكردنی دۆخی عیراق، ناوچەكە، هەرێم‌و بەغداو پەتای كۆرۆنا، بەپرۆژەیەكی هەمەلایەنەی هاوسەنگ، بكەونە گفتوگۆ لەگەڵ راسپێردراوی نوێ، بەڕێز كازمی دوای دانوستان‌و ئومێدی رێكەوتن، ئینجا، بەرپرسەكان، ماف بەخۆیان بدەن، حوكم لەسەر ئایندەی كابینەی كازمی بدەن، بەڵێ لێكدانەوە باشە؛ بەڵێ پێشنیاز باشە؛ بەڵێ ئومێد خواستن باشە، بەڵام هەڵەیەكی گەورەیە، لەبەرئەوەی هەموو لایەك شەكەت بوون‌و دۆخەكەش ئاڵۆزەو خەڵكیش لەكەرەنتینایە، بەبێ دەرس وەرگرتن لەسیاسەتی سەرۆك وەزیرەكانی پێشوو، كە لە كازمی سیاسیترو تێكۆشەرتریش بوون، پەیوەندی مێژوویشیان لەگەڵ پارتی‌و یەكێتی هەبوو، هەڵەیە، دۆخەكە لایەنە كوردستانییەكان دەستخەڕۆ بكات‌و قوڵتر رووداوەكان، هاوكێشەكان، بەرژەوەندییە نوێكان، ناكۆكییەكانی ناوچەكەو عیراق نەخوێنینەوە.. تكایە، هەموولایەك وریا بن، با لەكونێكەوە، چەند جارێك پێمانەوە نەدرێ.


بە بڕی 180 ملیار دینار چوار ناوچەی پیشەسازی لە كوردستان دادەمەزرێن\nهەواڵ / ئابوری :: 27/09/2019 :: 589 جار بینراوە\nفەتحی محەمەد، وتەبێژی وەزارەتی بازرگانی و پیشەسازی حكومەتی هەرێم بەدواڕۆژی راگەیاند: لە پلانماندا هەیە چوار ناوچەی پیشەسازی لەشارەكانی هەولێر و دهۆك و سلێمانی و ئیدارەی گەرمیان دابمەزرێنین بۆ ئەومەبەستەش چاوەڕێی پەسەندكردنی كارنامەكەین لەلایەن ئەنجومەنی وەزیرانەوە.\nوتیشی: "بۆ دامەزراندنی هەرناوچەیەكی پیشەسازی بڕی 45 ملیار دینار دابینكراوە كە كۆی گشتی دەكاتە 180 ملیار دیناری عێراقی".\nفەتحی محەمەد ئاماژەی بەوەشکرد: لەهەر شارێك بڕی یەک ملیۆن مەتر دووجا زەوی لەلایەن شارەوانی بۆ ئەو مەبەستە ئامادەكراوە و لە ئایندەیەكی نزیكدا دەست بە پرۆژەكە دەكەن.\nئەوەشی خستەڕوو: ئامانج لە دروستكردنی ناوچەی پیشەسازی خستنەگەڕی توانای كۆمپانیاكانە لەو ناوچە پیشەسازیانە تاوەكو بتوانن جۆرەها كارگەی بەرهەمهێن دروستبكەن و هەرێمی كوردستان لە بەكاربەرەوە بكەن بەناوچەیەكی بەرهەمهێن.


ل سینۆرێ باشوور و رۆژهلاتا كوردستانێ شه‌ره - دارکا مازی\nل سینۆرێ باشوور و رۆژهلاتا كوردستانێ شه‌ره\nباله‌فرێن جه‌نگ یێن ئارته‌شا داگیركار یا تركیێ، حه‌ره‌كه‌تێن په‌كه‌كێ ل سینۆرێ باشوور و رۆژهلاتا كوردستانێ هه‌ده‌ف كرن و زرارێن مه‌زن پێره خستن.\nچاڤكانیێن پێگه‌ها «داركا مازی» ل باشوورێ كوردستانێ ده‌ست نیشان كرن، ئیرۆ رۆژا چارشه‌می 27/5/2020ان، باله‌فرێن جه‌نگ یێن ئارته‌شا تركیێ، بلنداهیێن ئاسۆسێ یێن گرێدای ده‌ڤه‌را ماوه‌تێ ل سینۆرێ پارێزگه‌ها سلێمانیێ بۆردۆمان كرن و زرارێن جانی یێن مه‌زن ب په‌كه‌كێ خستن.\nئاگاهیێن كو ژ ناڤچه‌یا ئاسۆسێ گهانه، باس ل جان ژ ده‌ست دانا 5 گه‌ریلایێن په‌كه‌كێ دكن، هه‌ر ئه‌ڤ یه‌ك ژ ئالیێ پێگه‌ها وه‌زاره‌تا پاراستنا نه‌ته‌وه‌یی یا تركیی ژی هاتییه سه‌راست كرن كو ل ئه‌كاونتا خوه یا تویته‌رێ باس لێ كرییه.\nبلنداهیێن ئاسۆسێ ل ناڤچه‌یا شارباژێره دكه‌ڤه سینۆرێ ده‌ڤه‌را ماوه‌تێ یا پارێزگه‌ها سلێمانیێ، ب ناڤه‌چه‌یه‌كه سینۆری ل ناڤبه‌را باشووری و رۆژهلات ژ ئالێ ناڤچه‌یا سه‌رده‌شتێ تێ حه‌ساب كرن، گه‌ریلایێن په‌كه‌كێ و پژاكێ تێده هه‌نه


ئازارێک کە قارەمان لە سەری بڕیاردەر نیە\nکات 23/02/1391 520 بازدید\nـــ له سه‌ره‌تای رۆمانه‌که‌وه به دوالیزمێک ده‌ستپێده‌کات ”شارێکی چکۆله‌ی به‌رز، به‌ڵام نزم، یه‌کجار نزمتر له…” ئه‌ته‌وێت بڵێیت ته‌نانه‌ت له ئاستی سروشتیشدا به‌رز نزمه؟\nـ ئەم دەستپێکە لە سەرەتادا ئاماژەیە بە دیاردەیەکی سروشتی. شارێک کە بەرزترە لە ئاستی ئاوی دەریاکان و نزمترە لە کێوەکانی دەورووبەری خۆی. ئەوەی کە ئەمە دوالیزم بێت، کەمێک لە سەری دەبێ راوەستین. دوالیزم بەو مانایە دێت (بۆ وێنە لە فەلسەفەدا) کە “بوون” لە دوو شتی بنەڕەتی پێک هاتووە و ئەم دوو شتە لە یەک جودان. بۆ وێنە دوالیستەکان دەڵێن کە “بوون” بریتیە لە رۆح و لە ماددە کە هەر دووکیان لە یەک جودان و بەڵام دەکرێ بە هۆی شتێکەوە کە هێشتا بە جوانی نەزانراوە چیە لە گەڵ یەکتر لە پەیوەندیدان. مونیسم وەک رێچکەیەکی تری فەلسەفی لە بەرامبەر دوالیزم دا راوەستاوە.\nئەگەر “شار”ی ناو رۆمانەکە وەک “بوون” لە بەر چاو بگرین، دەتوانین بڵێین کە ئەم دوالیزمە شمولی ئەویش دەتوانێ بکا. “بوون” ێک کە لە دوو جەمسەری نەیار و ناتەبا پێک هاتووە: بەرزی و نزمی. دوو جەمسەر کە لە عەینی ناتەباییدا لە گەڵ یەکتردان و دەکرێ و دەبێ بە هۆی شتێکەوە یان شتگەلێکەوە لە گەڵ یەکتر لە پەیوەندی دا بن.\nبەڵێ وەک بۆ خۆت لە پرسیارەکەدا ئاماژەی پێدەکەیت دەمەوێ بڵێم کە تەنانەت لە ئاستی سروشتیشدا شار بەرز نزمە، بەلام ئەم بەرز نزمییە وەک دوالیزمێک لە پانتایی ناو رۆمانەکەدا دەتوانێ ئاماژە بە زۆر شتی تریش بکا. واتە بەرزی و نزمی وەک دوو کاراکتێری سەرەکی دەبنە ئەو بەستێنەی کە زۆر دیاردەی تر لێیانەوە گوزەر دەکەن. ئەوەی کە “بوون”ی لای ئێمە دوالیزمترین بوونە. ئەو دوالیزمەی پێکەوە دیاردەیەک بە ناو “بوون” یاخود “شار” پێک دێنن و بەڵام ئەوەی کە چی پێکەوە گرێیان دەدا هێشتا جێگای سەرنج و جێگای خوێندنەوە و لێوردبوونەوەیە.\nـــ لای فرۆیدو لای هه‌ندێک بیریاری پۆست مۆدێرن…ئازار سه‌رێکی له نێو چێژدایه… له نێو رۆمانه‌که‌شدا دۆخێکی وا ده‌بینین؟\nـ بە رای من زەمانێک ئازار پەیوەندی لە گەڵ چێژ پەیدا دەکا کە قەزیەی عەشق و خۆشەویستی بێتە گۆڕێ. لەم حاڵەتەیشدا زۆر جاران ئازار زەمانێک سەرهەڵدەدا کە گرێ یاخود ناهومێدییەک لەم پەیوەندییەدا خۆی دەنوێنێ. بەلام هەندێ جاریش وەها نیە. بۆ وێنە دەگێڕنەوە چخۆف نووسەری رووسی ئاشقی ئافرەتێک دەبێت و بەڵام لەوە خۆی دەبوێرێ کە خۆشەویستییەکەی سەربگرێ و بگاتە یارەکەی (خودئازاری). بۆچوونەکەیشی ئەوە دەبێت کە ئەو پێویستیی بەو ئەشقە هەیە بۆ ئەوەی بتوانێ بیکا بە هەوێن و هاندەری نووسین. واتە حاڵەتێکی رۆحی کە وزە دەدا بە نووسین و داهێنان. لەم حاڵەتدا ئازار و چێژ پێکەوە چیژی هونەری بەرهەم دێنن.\nئەوەی من لە پاڵەوانەکانی ناو رۆمانەکەی خۆمی دەبینم ئازار لە فۆڕمی یەکەمیەتی. واتە ئازارێک کە لە دەرەوە دێت و خۆسەپێنەرە و پاڵەوانەکان لە سەری بڕیاردەر نین. رەنگە تەنیا کەسێک کە دەچێتە ناو فۆڕمی دووهەمەوە “باقی” بێت کە دەبێ بە شۆرشگێڕ و بەم شێوەیە دەبێتە هەڵگری ئەشقێک کە بۆ خۆی هەڵیبژاردووە و هەر لەم رێگایەشەوە بۆ خۆی خۆی لە قەرەی ئازارێک دەدا کە بە جۆرێک خودساختەیە. بەڵام پرسیار ئەوەیە کە ئایا ئەم جۆرە لە ئازاریش یاخود ئەشقیش بە تەواوی خودساختەیە؟ ئایا ئەمەیش بە جۆرێک لە دەرەوە نایەت؟\nبە رای من سروشتی مرۆڤ وەهایە کە بەردەوام خۆی لە ئازار دەبوێرێ و ئەشقیش لە راستیدا رێگایەکە بۆ قوتار بوون لە ئازار. بەڵام چ دەکەی لە کۆمەڵگایەک کە ئەشقیش تێیدا دەبێ بە ئازار؟\nهەروەها ئەگەر هەر لەو روانگە دوالیستییەوە بڕوانینە کێشەکە، بە شێوەیەکی سروشتی بەو ئەنجامە دەگەین کە رۆحی دوالیزم کە بە سەر کتێبەکەدا زاڵە، لەم بوارەیشدا ئێمە دەخاتەوە بەر دوالیزمێکی تر بە ناوی ئازار و چێژ. دوالیزمێک کە خۆی لە ژیانی پاڵەوانەکاندا نیشان دەداتەوە و دەبێت هەوێنی راستییەکی تری ژیانیان.\nـــ هه‌ندێک دۆخ هه‌یه مرۆڤ توشی دێت ره‌نگه به هه‌ند وه‌رنه‌گیرابێت له رابردوودا، به‌ڵام له کاره ئه‌ده‌بییه‌کاندا زۆر سه‌رنجی ده‌درێتێ، لای فه‌یله‌سوفانی ئیستاش زۆر سه‌رنجی ده‌درێتێ. بۆ نمونه ره‌سول باڵا به‌رز له نێو سه‌یاره‌که‌و سام و هه‌یبه‌تی بۆ شۆفێرو موسافیره‌کانی تر. به‌رزبونه‌وه‌ی شۆفێر گه‌ر بێت وتوێژێک له‌گه‌ڵی بکات. یان نیگای ره‌سول و کاریگه‌ری له‌سه‌ر شۆفێرو دانی به گێڕی گران… ئه‌م هه‌موو کاردانه‌وانه هه‌یه به‌ڵام بۆ که‌م ده‌بنه جێی سه‌رنج که ره‌نگه ژیان و بوونی مرۆڤیش به‌شێکی زۆری له‌م دۆخانه سازبووه؟\nـ رەنگە تەواوی کارەساتی ژیانی مرۆڤەکان لەوەدا بێت کە ئێمە کەمتر سەرنج دەدەینە یەکتر. ئێمە کەمتر خەریکی خوێندنەوە و قوڵبوونەوە لە کردار و قسەکانی یەکترداین. تەنیا دڵ دەدەینە ئەو بەسانەی کە بە جۆرێک پەیوەندیی بە ئێمەوە هەیە، ئەگینا بەردەوام خۆمان لە بەشەکانی تر گێل دەکەین. رەنگە ئەمە بنەما یاخود هۆکارێکی سروشتیشی هەبێ. هەر مرۆڤێک لە ژیانی رۆژانەی خۆیدا بە حوکمی ئەوەی لە کۆمەڵگادا دەژی، لە گەڵ گەلێک کەس لە پەیوەندییدایە و جگە لەوە هەر مرۆڤێک خاوەنی سەرقاڵییەکانی خۆیەتی و هەر بۆیە قەت بە تەواوی دەرفەتی ئەوە پەیدا نابێ بە گوێرەی پێویست دۆخی دەورووبەری خۆی شیبکاتەوە. جگە لە هەمووی ئەمانە، شیکردنەوە پێویستی بە توانای بیرکردنەوەیەکی بنەڕەتیانە هەیە و ئەمەش رەنگە بۆ هەموو کەس دەست نەدات. جا ئەگەر مرۆڤ بگەشتایەتە ئەو حاڵەتەی کە ئەم دەرفەتە پەیدا بک، ئەوا ئێمە خوێندنەوەیەکی واقعیانەترمان لە سەر یەکتر دەبوو و هەر بەم پێیەیش ژیانمان پڕنێوەڕۆکتر و بەدوورتر لەو کێشانەی کە دەکرا کێشە نەبن.\nزۆر جار رووداوەگەورەکان لە ژیاندا لە شتە هەرە بچووکەکانەوە دەست پێدەکەن. بێتاقەتییەکی ژیانی رۆژانە بۆ وێنە دەکرێ ببێتە هۆکاری کردارێکی سەربزێوانەی ترسناک و بەم جۆرە بۆ هەمیشە رەتی ژیانمان بگۆڕێ. بە رای من ئەگەر مرۆڤ بگاتە ئاستێک کە لە کۆمەڵگایەکدا بژی کە کەمتر بە دەست دابینکردنی پیداویستییەکانی رۆژانەی خۆیەوە سەرقاڵ بێت، دەرفەتی ئەوەی بۆ دەڕەخسێ کە زیاتر بیر بکاتەوە، بە تایبەت لەو شتانەی کە جەنابت ئاماژەیان پێدەدەیت.\nبەلام با شتێکی تریش بڵێین. جاری وایە بیرکردنەوە هەمیشە کردەیەکی تاکەکەسی نیە و مرۆڤەکان لە رێگای گروپەوە یان ئەو رێکخراوانەوە کە ئەندامیانەن ئەو دەرفەتەیان بۆ دەرەخسێ کە بکەونە ناو دۆخ یاخود پرۆسەی بیرکردنەوەوە. کۆبوونەوەی بەردوام و بە نەزم لە بوارە جۆربەجۆرەکاندا دەتوانن مرۆڤ بگێڕنەوە بۆ ئەو دیاردانەی کە زۆر جاران بە سانایی بەلایاندا تێپەڕیون.\nهەر بۆیە با بگەینە ئەم ئەنجامە لە باسەکەماندا کە بیرکردنەوە هەم کردەیەکی تاکەکەسییە و هەم کردەیەکەی گشتی و گروپیانە. لە کۆمەڵگا پێشکەوتووەکاندا لە مێژە دەستیان داوەتە چێکردنی فۆڕمە گشتییەکانی بیرکردنەوە لە قەوارەی بۆ وێنە رێکخراوە مەدەنییەکاندا. با نموونەیەک لە کتێبەکە بێنینەوە. ئەگەر “عەلی سەیزادە” دەرفەتی ئەم بیرکردنەوە گشتییەی لە فۆڕمی رێکخراوەیەکی ئاژەڵ پارێزدا بۆ رەخسابا، داخۆ ژیانی ئەو و سەگەکان بەو ئاقارەدا دەڕۆیشت کە لە رۆمانەکەدا دەڕوا؟\nـــ رێکه‌وت و دیسپلین… ئه‌م بیرکردنه‌وه‌یه‌ی ره‌سول جگه له‌وه‌ی بیرکردنه‌وه‌یه‌کی فه‌لسه‌فییه له رۆمانه‌که‌دا هاوکات ده‌رخه‌ری توانای رۆشنبیری ره‌سول باڵابه‌رزه… ئێوه تا چه‌ند مه‌به‌ستتان بووه بیرۆکه‌ی فه‌لسه‌فیش له رۆمانه‌که‌دا هه‌بێت؟\nـ فەلسەفە بە جۆرێک لە جۆرەکان لە پشت هەموو رووداوەکانەوەیە، جا چ روواوە رۆحییەکان و چ روواوە ماددییەکان. فەلسەفە بریتییە لە پرسیارە گشتییە بنەڕەتییەکان و وەڵامە گشتییە ئارگۆمێنتییەکان. لە ژیانی رۆژانەیشدا ئێمە هەموومان بە جۆرێک هەست بە بوونی ئەم پرسیار و وەڵامە گشتییانە دەکەین، جا چ بتوانین بە وشە دەریببڕین یان نا. واتە تەنانەت پێش وشەیش ئێمە خاوەن هەستێکی فەلسەفین.\nبە رای من گەر رۆمان بە جۆرێک نەتوانێ ئەم گشتییەتە هەم لە پرسیاردا و هەم لە وەڵامدا (لە فۆڕمی ئەدەبیدا) پیشان نەدا، رۆمانەکە دەبێ بە هەندێ روودا و رستە و پەرەگرافی ورد ورد کە هیچ “کۆ” یەکی فکری و ئیحساسی لە خۆێنەردا دروست ناکەن. بەڵام بەو مەرجەی کە فەلسەفە بە شوێن ئەدەبدا بڕوات نەک ئەدەب بە شوێن فەلسەفەدا. ئەمە یاسایەکە بۆ هەمیشە دەخوات. تەنانەت لە رۆمانێکی وەک “جیهانی سۆفی” لە نووسینی “یوستەین گۆردێر”ی نۆروێژی دا کە تێیدا فەلسەفە و ئەدەب بە شێوەیەکی زەقتر تێکەڵاو بوون، ئەوا ئەدەبە کە فۆڕمە و فەلسەفە بە شوێن خۆیدا رادەکێشێ.\nبەڵام فەلسەفە دەتوانی بە گشتی بە دوو شێوە لە رۆماندا بوونی هەبێ: یەکەم بوونێکی ناراستەوخۆ و دووهەم بوونێکی راستەوخۆ. لە شێوەی یەکەم دا فەلسەفە باکگراوندی رووداوەکان و دەقە و، لە شێوەی دووهەم دا فەلسەفە لە رستەی راستەوخۆی فەلسەفیانەدا بوونی هەیە. من بۆ خۆم ویستوومە لە هەر دوو بوارەکەدا ئەم کارە بکەم، بەلام پێم وابێ مەیلم زیاتر بەرەو شێوازی یەکەمە.\nــــ سود وه‌رگرتن له فه‌لسه‌فه بۆ کارێکی ئه‌ده‌بی به بۆچونی ئێوه پێویسته یان ئێوه بۆ خۆتان به هۆی ئاگاداری بواری فه‌لسه‌فه‌ن ئه‌مه به رێکه‌وت دروستده‌بێت؟\nـ پێم وابێ بە شێوەیەک وەلامی ئەم پرسیارەم لە وەڵامی پرسیاری سەرەوە دابێتەوە. دەتوانم لێرەدا چەند مەسەلەی تر بەم بوارە زیاد بکەم. فەلسەفە بێگومان گەر نووسەر خۆی سەرقاڵ بێت پێیەوە، ئەوا زیاتر حوزوری خۆی لە دەقی رۆماندا نیشان دەدا. بۆ وێنە سەیری بەرهەمەکانی بەختیار عەلی بکە یان کتێبی “هێڵنج” ی ژان پۆل سارتێر. زەینێک کە بە فەلسەفە زیاتر راهێنراوە، کاتێک دەست دەدا نووسینی ئەدەب ئەوا فەلسەفە زیاتر تێیدا خۆی دەنوێنێ (لە چاو ئەو نووسەرەی کە راهێنراوی فەلسەفە نیە). ئەسڵەن جاری وایە رەنگە تەواوی دەقی رۆمانێک هەوڵ دان بێت بۆ شیکرندەوە یاخود نواندنەوەی ئەدبیانەی رستە یان قوتابخانەیەکی فەلسەفی. هەر بۆیە پەیوەندی نێوان دەقی ئەدەبی و فەلسەفە لەم حاڵەتدا تەنیا “رێکەوت” نیە، بەڵکوو جۆرێکە لە هەڵبژاردن.\nـ له رۆمانه‌که‌دا کاتێک ته‌له‌ڤزیۆن و سینه‌ما دێت وه‌ک شه‌یتان لێی ده‌ڕوانن، به‌ڵام ئه‌مه‌ش ده‌بێته شتێکی سه‌پاو واته وه‌ک ئایینێکی نوێی لێدێت ده‌توانن له‌و باره‌یه‌وه روونکردنه‌وه بده‌ن؟\nـ له پێشا با بزانین ئایین یاخود تایبه‌تمه‌ندییه بنه‌ڕه‌تییه‌کانی ئایین چین. به رای من تایبه‌تمه‌ندییه‌کان بریتین له:\nـ ئایین بیروباوه‌ڕه،\nـ له ئاییندا ئیمان ده‌وری سه‌ره‌کی ده‌گێڕێ، که له ئیمانیشدا زۆرتر مه‌یلی ده‌روونییه رۆڵی هه‌یه و نه‌ک عه‌قڵ،\nـ هه‌بوونی بوونه‌وه‌رێکی بان سروشتی (هه‌ڵبه‌ت ئه‌مه له هه‌موو ئایینه‌کاندا نیه)،\nـ په‌یوه‌ندی رۆحیی قوڵ له ئایینداردا سه‌باره‌ت به‌و شته‌ی که باوه‌ڕی پێی هه‌یه،\nـ نه‌بوونی ده‌رفه‌ت یان قه‌ده‌خه بوونی گومان کردن له‌وه‌ی ئاییندار باوه‌ڕی پێی هه‌یه،\nـ داگیرکردنی مه‌ودایه‌کی به‌رچاو له کاته‌کانی ژیان (له رێگای نیایش کردنه‌وه، له رێگای بیرکردنه‌وه‌وه و سه‌رئه‌نجام له رێگای به‌سه‌ربردنی کات (حوزوری جه‌سته‌یی له په‌رستگاکاندا). له‌م حوزوری جه‌سته‌ییه‌دا ئاییندار هه‌وڵ ده‌دا به‌رامبه‌ر به په‌رستشکراو دانیشێ،\nـ هه‌ستکردن به ترسێکی ده‌روونی و گه‌وره لای ئاییندار سه‌باره‌ت به په‌رستشکراو،\nـ باوه‌ڕداربوون به‌وه‌ی که په‌رستشکراو هێزی راسته‌قینه و سه‌ره‌کییه و ئه‌وه ئه‌وه که بڕیاده‌ر و چاره‌نووسسازی سه‌ره‌کییه. ئیزنم بده ئاماژه به دوو شتی دیکه‌یش بکه‌م:یه‌که‌م ئه‌وه‌ی که هه‌موو ئایینێک له سه‌ره‌تادا وه‌ک قێزه‌وه‌ن له لایه‌ن زۆرینه‌وه چاوی لێکراوه‌و ئه‌وه له راستیدا دوواتر بووه که توانیویه‌تی خۆی بکا به بیروباوه‌ڕی سه‌ره‌کی. دووهه‌م ئه‌وه‌ی که من بۆ خۆم ئه‌و ئاینانه‌ی وا “بۆت”ی تیا ده‌په‌ره‌سترێ، به ئایینی مه‌تریالیستی ناوده‌نێم، چونکه “خودا” له‌م حاڵه‌ته‌دا خاوه‌ن جه‌سته‌ی فیزیکیه‌و ئاییندار ده‌توانێ بیبینێ.\nبا بچینه‌وه سه‌ر پرسیاره‌که. وه‌ک له ده‌قه‌که‌دا ده‌رده‌که‌وێ، ته‌کنۆلۆژیا سه‌ره‌تا وه‌ک شتێکی نه‌شیاو و قێزه‌وه‌ن ده‌رده‌که‌وێ، به‌ڵام به‌ره‌به‌ره جێی خۆی ده‌کاته‌وه. شه‌یتان له راستیدا ده‌بێ به خوایه‌کی نوێ! سه‌باره‌ت به ته‌له‌فزیۆن ئه‌م چه‌ند خاڵه‌ی خواره‌وه ده‌توانین ره‌چاو بکه‌ین: ـ مرۆڤه‌کان وه‌ک په‌رستگا، زۆربه‌ی کاته‌کانی خۆیان روو و له‌و و له ته‌نیشت ته‌له‌فزیۆندا به‌سه‌رده‌به‌ن. تازه له په‌رستگا خراپتر، چونکه په‌رستگا جاران له ده‌ره‌وه بوو و ئیستا له ژووره‌وه‌یه! ـ ترسێک له ده‌روونی مرۆڤه‌کاندا سه‌رهه‌ڵده‌دا، ئه‌وه‌ی که ئه‌م جه‌عبه و کارتۆنه جادووییه چییه و چلۆن ده‌توانێ ئاوا دونیا بنوێنێته‌وه. ـ له گه‌ڵ ئه‌وه‌ی مرۆڤه‌کان نازانن ئه‌م جه‌عبه‌یه چۆن ئیش ده‌کا به‌ڵام باوه‌ڕێکی ده‌روونیان پێی هه‌یه. هه‌روه‌ها هه‌ندێ شتی دیکه‌ش که ده‌کرێ بۆ خوێنه‌ر به‌جێ بێڵین. له راستیدا به رای من ته‌کنۆلۆژیا خودایه‌کی نوێیه، به‌ڵام له جۆری مه‌تریالیستییه‌که‌ی.\nئامادە کردنی هەرێم عوسمان


دەوڵەتمەداری عیراق مستەفا كازمی تەشریفی هێنا بۆ كوردستان. بەرنامەی هاتنەكەی خۆی داینابوو... جێبەجێش كرا.\nگەورە و بچوكی كوردستان، جوانیان پێشوازی لێكرد... هەم میوانداری كوردەواری و هەم، بەگشتی ئەتەكیاتی سیاسی شیاویان نیشاندا، وێڕای هەندێك كەموكوڕی كە نەدەبوو روبدات.\nزەقترین كەموكوڕی... خودی كازمی كردی... هەروا، لە دەڤەری سلێمانیش، بەرپرسە حیزبیەكان، كردیان.\nلە تەواوی سەفەرەكەیدا... گفتێكی كۆنكرێتی نەدا. تەنانەت یەك ملیۆن دیناریشی نەدایە بریندارێكی چارەسەرنەكراوی كیمیاوی هەڵەبجەش!!لەكۆتاییدا... دەڵێم:\nبەش بەحاڵی خۆم، لە عیراقدا، جگە لە هاوسەنگی هێز لە نێوان كوردستان و بەغداد، لەم قۆناغەدا باوەڕم بە هیچ گفتوگۆیەك.. یان پەیمانێك، یاخود رێكەوتنی دوو قۆڵی و سێ قۆڵیش تاسەر نییە. رێكەوتنەكان.. تەنانەت بۆ موچەش كاتین.\nهەموو بڕیار و رێكەوتنێك، لەگەڵ سەرۆك وەزیران، یان حیزبەكان، یان هەر پۆستێكی باڵای تر.. پەیوەستی دۆخی سیاسییە. لە عیراقدا... پرۆسەیەك بەناوی پرۆسەی دیموكراسیەوە نییە. دەستەبەری دەستوریش نییە. ئەوە مادەی (140) و ئەوەش بودجە و ئەمەش هێزی پێشمەرگە.\nـ هێزی پێشمەرگەش.. داعش شكێن بوو.. كەچی ئەمریكا مانگانە بڕێ بودجەی دەدانێ، عیراق، پۆستاڵێكی بۆ نە ناردووە.. هەقە.. حكومەتی هەرێم و حیزبەكان.. عیراق وەكو هەیە بناسن! نەك، وەكو ئارەزوویان لێی هەیە.. بەهیواشم.. دوای هەڵبژاردن. كە رێژەی حیزبەكان دادەبەزێ.. هاوكێشەكانی هەرێم و بەغداد.. نەگەڕێنەوە خانەی ناردنی هێزی سەربازی و بەرگری هێزی پێشمەرگە!


تەندروستیی سلێمانی روونكردنه‌وه‌یه‌كى لەبارەی دەمەقاڵێی پزیشکەکە و هێزە ئەمنییەکانی بڵاوكرده‌وه - هيوای کۆرد\nHome هەواڵ کوردستانی تەندروستیی سلێمانی روونكردنه‌وه‌یه‌كى لەبارەی دەمەقاڵێی پزیشکەکە و هێزە ئەمنییەکانی بڵاوكرده‌وه\nدوای بڵاوبوونەوەی هەواڵی لێدانی پزیشکێک لەلایەن مەفرەزەیەکی هێزە ئەمنییەکانەوە، شاهێدحاڵێک دەڵێ “دەمەقاڵێی پزیشک و مەفرەزە ئەمنییەکە لە ئەنجامی لێکتێنەگەیشتن بووە، پزیشکەکەش لێی نەدراوە”.\nگوتەبێژی تەندروستیی سلێمانی روونكردنه‌وه‌یه‌كى بڵاوكرده‌وه و رایگه‌یاند، سەرجەمی ئه‌و تیمه ئه‌منییه ده‌ستگیركراون كه له پزیشكه‌كه‌یان داوە و لیژنه‌ى لێكۆڵینه‌وه پێكهاتووه، له ئه‌مڕۆوه هه‌موو پزیشكان ده‌توانن به باجى پزیشكى خۆیان هاتووچۆ بكه‌ن.\nد. یاد نەقشبەندی، گوتەبێژی بەڕێوبەرایەتیی گشتیی تەندروستیی سلێمانی لە روونکردنەوەیەکدا ئاماژەی بەوەش کردووە “دڵنیایی دەدەین وەکو بەڕێوبەرایەتیی گشتیی تەندروستیی سلێمانی، لەسەر مافی پزیشکان و کارمەندان بێدەنگ نەبوین و نابین”.\nشاهێدحاڵێک کە رووداوی دەمەقاڵێی پزیشکەکە و هێزە ئەمنییەکانی بە چاوی خۆی بینیوە، بە تۆڕی میدیایی رووداوی راگەیاند “پزیشکەکە لەلایەن هێزە ئەمنییەکانەوە لێی نەدراوە، بەڵام دەمەقاڵێی زۆریان بوو، بەشێک لە هێزە ئەمنییەکان نێوەندگیرییان کرد و نەیانهێشت دەستیان بگات بەیەکتر، چونکە هەردوولا هەوڵی پەلاماردانی یەکتریان دەدا”.\nسەرچاوە ئاگادارەکە رایگەیاند “رووداوەکە دوای کاژێر 11ی بەیانی بووە، کاتێک پزیشکەکە نەشتەرگەرییەکانی ئەنجامداوە و نەخۆشخانەی جێهێشتووە، بازگە کاتییەکە رایانگرتووە و لێیان پرسیوە کە بۆچی لە دەرەوەیە، پزیشکەکە لە وەڵامدا گوتوویەتی (بۆ خۆشی)، کاتێک داوای ناسنامە لە پزیشکەکەش دەکەن، ناسنامە پزیشکییەکەی نیشاندەدات و هێزە ئەمنییەکانیش داوای رێگەپێدان دەکەن، بەڵام پێینابێت و دەمەقاڵێ دروست دەبێت”.\nبە گوتەی سەرچاوە ئاگادارەکە، هەردوولایان بە توڕەیی قسەیان لەگەڵ یەکدی کردووە، پزیشکەکە لە ئۆتۆمبێلەکە دادەبەزێت و چەند کارمەندێکی هێزە ئەمنییەکانیش لە ئۆتۆمبێلەکەی دووردەخەنەوە بە پاڵنان و پزیشکەکەش هەوڵی پەلاماردانیان دەدات و دەمەقاڵێی تووند دروستدەبێت، چەند کارمەندێکی دیکەی هێزە ئەمنییەکانیش نێوەندگیرییان دەکەن و دەستیان بەیەکدی ناگات.\nدوای رووداوەکەش، بەڕێوەبەرایەتیی تەندروستی سلێمانی روونکردنەوەیەکی بڵاوکردەوە و تێیدا هاتووە، سەرجەم ئەندامانی تیمە ئەمنییەکە دەستبەسەر کراون.\nدەقی روونکردنەوەکەی بەڕێوەبەرایەتیی تەندروستیی سلێمانی:\nروونکردنەوەیەک لە بەڕێوەبەرایەتیی گشتیی تەندروستیی سلێمانییەوە:\nپاش ئەوەی ئەمڕۆ رووداوێکی نەخوازراو لەنێوان پزیشکێکی بەڕێوەبەرایەتییەکەمان و هێزە ئەمنییەکاندا روویدا، دەستبەجێ بەڕێز بەڕێوەبەری گشتی چووە شوێنی رووداوەکە و لەسەر داوای بەڕێزیان لە ئێستادا لیژنەی لێکۆڵینەوە دروستکراوە بە ئەندامبوونی بەڕێز (د. هەڤاڵ) سەرۆکی بەشی بێهۆشکاری بە نوێنەرایەتیی بەڕێوەبەرایەتیی گشتیی تەندروستیی سلێمانی، پارێزگای سلێمانی، نوێنەری هێزە ئەمنییەکان و نوێنەری یاسایی. لە ئێستادا سەرجەمی تیمە ئەمنییەکەی رووداوەکە دەستبەسەرن تاوەکو لێکۆڵینەوە تەواو دەبێت و ئەنجام رادەگەیەنرێت، لە ئەمڕۆوە هەموو پزیشکان تەنها بە باجی پزیشکی خۆیان دەتوانن هاتووچۆ بکەن و بچنە سەر کارەکانیان کە ئێوارە لە کۆبوونەوەی لیژنەی باڵای بەرەنگاربوونەوەی کۆرۆنا لە شاری سلێمانی بڵاودەکرێتەوە، دڵنیایی دەدەین وەکو بەڕێوەبەرایەتیی گشتیی تەندروستیی سلێمانی، لەسەر مافی پزیشکان و کارمەندان بێدەنگ نابین و نەبوین.\nTags: تەندروستیی سلێمانید. یاد نەقشبەندیهێزە ئەمنییەکان\nبڕیارەکانی لیژنەی بەرەنگاربوونەوەی کۆرۆنا لە قەزای چەمچەماڵ


ڕۆژهەڵاتى کوردستان بەرەو یەکگرتویى سیاسی دەڕوات – هەواڵی سۆرانی\nدواین هەواڵ لەرێکەوتی آگوست 24, 2019\nپارتی ژیانى ئازادی کوردستان پژاک و کۆمەڵە، رێکخراوی کوردستانیى حیزبی کۆمۆنیستى ئێران زنجیرەیەک کۆبوونەوەیان لە پێناو کاری هاوبەش ئەنجامداوە.\nبەپێی ئاژانسی فورات نوێترین کۆبوونەوەى نێوان پەژاک و کۆمەڵە لە ئاستێکى باڵادا و بە سەرپەرشتیى سیامەند موعینی هاوسەرۆکى پەژاک و ئیبراهیم عەلیزادە سکرتێری گشتیى کۆمەڵە بەڕێوەچووە.\nمەزڵوم حەفتەن بەرپرسی دیپلۆماسیى پەژاک و کۆدار کۆبونەوەکەی پەژاک و کۆمەڵەى بۆ ئاژانسى فورات پشتڕاستکردوتەوە و رایگەیاند، هەر دوو لایەن لە چوارچێوەى کاری هاوبەش بۆ رۆژهەڵاتى کوردستان و لە پێناو یەکێتیى نەتەوەیى و پاراستنى خەڵکى رۆژهەڵاتى کوردستان لە رووداو و پێشهاتەکانى ناچەکەدا تا ئێستا چەند کۆبوونەوەیان ئەنجامداوە.\nمەزلووم هەفتەن رایگەیاند: لە نوێترین کۆبوونەوەى نێوان ئەو لایەنانەدا جگە لە تاوتوێکردنى بارودۆخی ناوچەکە و رۆژهەڵاتى ناوەڕاست، جەخت لە کارکردنى بەردەوام بۆ کاری هاوبەش کراوەتەوە.\nمەزلووم هەفتەن ئاماژەی بەوە کرد پێشتر پەژاک و کۆدار و کەژار پرۆژەیان بۆ چارەسەرکردنى کێشەکان و کاری هاوبەش و پتەو کردنی یەکێتیى نەتەوەیى و پێشخستنی دیپلۆماسی هاوبەش بۆ هەموو لایەنەکانى رۆژهەڵاتى کوردستان خستووەتەڕوو و بەردەوامیش دەبن لە هەوڵەکانیان بۆ هێنانەدیى ئەو ئامانجانە.\nهاوکات حەسەن رەحمان پەنا ئەندامى کۆمیتەى ناوەندیى کۆمەڵە بە ماڵپەڕی شار پرێسی راگەیاند: له‌گه‌ڵ پژاک كۆبوونه‌وه‌یه‌كیان بۆ لێكتێگه‌یشتن و كاری هاوبه‌ش ئه‌نجامداوه. كۆبوونه‌وه‌كه‌ش بۆ ڕێككه‌وتن و نزیكبوونه‌وه بووه چونکە چاوه‌ڕێی دەکرێت گۆڕانكاری له ئێران رووبدات و ئه‌وانیش ده‌یانه‌وێت ڕۆڵیان له‌و گۆڕانكارییانەدا هەبێت.\nحەسەن رەحمان پەنا راشیگەیاندووە گرنگترین خاڵ گەلی کورد لە رۆژهەڵاتی کوردستان بوو هه‌روه‌ها ئاینده‌ی سیاسی ئێران و ململانێكانی له‌گه‌ڵ ئه‌مریكا.\nئەو بەرپرسەی کۆمەڵە رایگەیاند: هیوادارین جه‌نگ ڕوونه‌دات، چونكه له یه‌مه‌ن و سوریا جه‌نگمان دیوه کە چی به‌سه‌ر ئه‌و وڵاتانه هێناوه، به‌ڵام ڕژیمی داگیرکەری ئێران لە ژێر گوشاری ناڕه‌زایه‌تیی جه‌ماوه‌ریدایە و كۆمه‌ڵگه‌ی ئێران لە ناخی خۆیەوە بۆ ئاڵوگۆڕ ده‌گەڕێت.\nکۆدار: شەهیدانی ژینگەپارێز هێمای وڵاتپارێزیی و مرۆڤدۆستی کوردستانن


نرخی بەنزین بەشێوەیەكی بەرچاو لە سلێمانی دابەزی – تۆڕی میدیایی خەڵک\n2020/04/29 - 8:00 PM\nبۆ جاری سێیەم لەسەر یەك لەماوەی مانگی نیساندا نرخی بەنزین لە سلێمانی هەرزان كرا.\nپارێزگای سلێمانی لە ڕاگەیەنراوێكدا ئاماژەی بەوەكردووە، لەسەر پێشنیازی د.هەڤاڵ ئەبوبەكر، پارێزگاری سلێمانی بۆ نوێنەری بەنزینخانەكانی شاری سلێمانی، بەسوپاسەوە لە ئێوارەی سبەینێ (٣٠-٤-٢٠٢٠)ەوە لیترێك بەنزینی نۆرماڵ بۆ (٥٠٠) دینار و محەسەن بۆ (٦٠٠) دینار و سۆپەر بۆ (٦٧٥) دینار دادەبەزێنرێت.\nجەختیشی كردۆتەوە، بە پاراستنی تەواوی كوالێتییەكەیانەوە نرخی بەنزین دادەبەزێنرێت.\nئەمە لەكاتێكدایە، كە لەماوەی ئەم مانگەدا ئەمە بۆ سێیەم جارە هەر جارەی بە بڕی 25 دینار نرخی بەنزین دادەبەزێنرێت.


کوردیپێدیا - ل دەروازێ ئیبراهیم خەلیل 18 هەزار تەنێن کەرەستان هاتینە زڤراندن و ژناڤبرن\n📊 ل دەروازێ ئیبراهیم خەلیل 18 هەزار تەنێن کەرەستان هاتینە زڤراندن و ژناڤبرن | پۆل: ئامار و راپرسی | زمانی بابەت: 🏳 کرمانجی - کوردیی باکوور\nل دەروازێ ئیبراهیم خەلیل 18 هەزار تەنێن کەرەستان هاتینە زڤراندن و ژناڤبرن\nل کومەلگەها دەروازەێ نیڤ دەولەتی ئیبراهیم خەلیل دماوێ شەش هەیڤێن بوری دا پتر (18) هەزار تەنێن کەرەستان هاتینە زڤراندن و (651) تەنژی ژ کەرەستێن جوراو جور هاتینە ژناڤبرن.\nدراگەهاندنەکێدا بەشێ راگەهاندنا کومەلگەها دەروازێ نیڤ دەولەتی ئیبراهیم خەلیل دیارکریە، لدیڤ راپورتێن تاقیگەهێن کومەلگەها ئیبراهیم خەلیل هەر ژ رێکەڤتی 01-01-201801-01-2018 تا 01-07-201801-07-2018 د ڤان شەش هەیڤێن بوری دا 18 هزرا تەن و 908 کیلو هاتینە زڤراندن.\nراگەهاندنا دەروازەێ نیڤ دەولەتی ئیبراهیم خەلیل دایە زانین ژی کو، 651 تەن و 53 کیلو ژ کەرەستێن جوراوجور یێن خوارنێ و ڤەخوارنێ و پاقژکەر و بیناسازی هاتینە ژناڤبرن.\nراگەهاندیە ژی: پشتی دیاربوی ژ ئەنجامێن پشکنینێ ئەو کەرەستە نەلدیڤ رێنماێن تاقیگەهێن کومەلگەهێ بوون.\n#01-01-2018 | #01-07-2018 | #11-07-2018 |\n 📡 ماڵپەڕ | 🏳 کرمانجی - کوردیی باکوور | ماڵپەرا دواڕۆژ - 11-07-2018\n2. 👁 01-07-2018\n3. 👁 11-07-2018\n➕ ئەم بابەتە لەلایەن: (هاوڕێ باخەوان)ەوە لە: Jul 11 2018 3:44PM تۆمارکراوە\n👌 ئەم بابەتە لەلایەن: (مانو بەرزنجی)ەوە لە: Jul 12 2018 9:16AM پێداچوونەوەی بۆکراوە و ئازادکراوە\n👁 ئەم بابەتە 1,226 جار بینراوە


له‌به‌رده‌م سه‌رۆك كۆمار لایه‌نه‌كانی عێراق په‌یماننامه‌ی ڕه‌فتاری هه‌ڵبژاردن واژۆده‌كه‌ن\n15/09/2021 409 جار خوێندراوه‌ته‌وه\nد. بەرهه‌م ساڵح، سه‌رۆك كۆماری عێراق ئه‌مڕۆ چوارشه‌ممه له كۆشكی به‌غداد میوانداری كۆبوونه‌وه‌یه‌كی به‌رفراوانی كرد كه هه‌ریه‌ك له مسته‌فا كازمی، سه‌رۆك وه‌زیرانی عێراق و سەرکردە و نوێنەری ھێز و لایەنە سیاسییەکان و سەرۆک و ئەندامانی کۆمیسۆنی باڵای سەربەخۆی ھەڵبژاردنەکان و جینین پلاسخارت، نوێنه‌ری تایبه‌تی سکرتێری گشتی نه‌ته‌وه یه‌كگرتووه‌كان له عێراق ئامادەی بوون.\nبه‌پێی ڕاگه‌یه‌ندراوێكی سه‌رۆكایه‌تی كۆماری عێراق، له كۆبوونه‌وه‌كه‌دا واژووی پەیماننامەی ره‌فتاری هه‌ڵبژاردن كرا کە لەلایەن سەرۆکایەتی کۆمارەوە پێشکەش کراوە، سه‌بارەت به‌و بنەمایانەی پێویسته پارته سیاسییه‌كانی عێراق له پڕۆسه‌ی هه‌ڵبژاردندا پێی پابه‌ندبن، تاوه‌كو پاكوبێگه‌ری و سه‌لامه‌تی هه‌ڵبژاردنه‌كان پارێزراوبن و به‌شێوه‌یه‌كی راست و ره‌وان به‌ڕێوه‌بچێت، لە پەیماننامەکەدا جه‌ختکراوەتەوە له خۆلادان له ململانێكان و ده‌سته‌به‌ركردنی به‌شداری بەرفراوانی خەڵک له هه‌ڵبژارنه‌كاندا، ھەروەھا پاراستن و مسۆگەرکردنی هه‌لی یەکسان بۆ کاندیدەکان، بۆ ئەوەی پەیماننامەکە گفتوگۆی گشتگیری لەبارەوە بکرێت لەنێو ناوەندە کۆمەڵایەتییەکان لە گشت پارێزگاکان بۆ بەهێزکردنی پرۆسەی هەڵبژاردنەکان.\nله‌ڕاگه‌یه‌ندراوه‌كه‌دا ئه‌وه‌شخراوه‌ته‌ڕوو، لە کۆبوونەوەکەدا سه‌رۆك كۆمار رایگەیاند، كه هه‌ڵبژاردنی ئه‌مجاره‌ی عێراق چاره‌نووسساز و مێژووییه، ھەروەھا بڕیارێكی نیشتمانی عێراقی له پشته كه به شێوه‌یه‌كی پێشوه‌خته ئه‌نجام بدرێت، تاوه‌كو ته‌نگژه سیاسییه‌كانی ئێستای وڵات تێپه‌رێنێت، ھاوکات ئاماژه‌ی به‌وه‌شدا كه ئه‌م هه‌ڵبژاردنه هه‌لێكی مێژووییه بۆ راستكردنه‌وه‌ی پرۆسه‌ی سیاسی عێراق و هه‌نگاونان رووەو چاكسازییه‌كی راسته‌قینه كه خواست و ئیرادەی عێراقییه‌كان بۆ ژیانێکی شكۆمەندانە بھێنێتەدی،د.به‌رهه‌م وتی" پەیماننامەکە دووپاتدەکاتەوە لەگرنگی پاراستنی یاسا و رێسا ده‌ستورییه‌كان و ھێنانەئاراوەی ژینگه‌یه‌كی ئارام بۆ هه‌ڵبژاردنه‌كان و هه‌لی یەکسان بۆ کاندیدەکان له هه‌ڵبژارده‌كاندا و زامنکردنی جێبەجێکردنی رێنماییه‌كانی كۆمیسیۆنی هه‌ڵبژاردنەکان و رێگریكردن له دیارده نەرێنییەکان کە كاریگه‌ری بۆ سه‌ر بڕیاری ده‌نگده‌ر ھەیە، وه‌ك به‌كارهێنانی پارەی سیاسی و ترساندنی هاووڵاتییان و یاریكردن به ده‌نگدان و ساختەکاری".\nله ڕاگه‌یه‌ندراوه‌كه‌دا باس له‌وه‌كراوه كه سه‌رۆككۆمار ئه‌وه‌شی دووپاتكرده‌وه كه پابه‌ندبوونی هێز و لایەنە سیاسییه‌كان به‌و پەیماننامەیە پشكداری ده‌كات له باش به‌ڕێوه‌چوونی پڕۆسه‌ی هه‌ڵبژاردنه‌كان، ھاوکات ئاماژه‌ی به‌وه‌شدا كه گه‌لی عێراق و كۆمه‌ڵگەی نێوده‌وڵه‌تی به ووردی چاودێری هه‌ڵبژارنه‌كان ده‌كه‌ن و ئێمەش هیواخوازین ئه‌و ئه‌ركه‌ی سه‌رشانمان به باشی جێبه‌جێ بكه‌ین و هه‌ڵبژاردنی ئاینده‌ش ببێته نموونه‌یه‌كی جوانی دیموكراسی بۆ ده‌ستاوده‌ستكردنی ئاشتییانه‌ی ده‌سه‌ڵات.\nلە بەشێکی دیکەی کۆبوونەوەکەدا سه‌رۆك كۆمار ئاماژه‌ی به‌وه‌شدا كه هه‌ڵبژاردنەکان هه‌لێكی مێژوویی گرنگە و هیواخوازین ببێته ده‌ستپێكێكی باش بۆ راستكردنه‌وه‌ی كه‌موكورتییه‌كانی پڕۆسه‌ی سیاسی و هه‌نگاونان رووەو چاكسازی راسته‌قینه كه له ئاست هیوا و خواستەکانی گه‌لی عێراقدا بێت بۆ گه‌یشتن به ژیانێكی شكۆمەندانە.\nسه‌رۆكایه‌تی كۆمار له‌ڕاگه‌یه‌ندراوه‌كه‌یدا ئه‌وه‌شی خستۆته‌ڕوو، سه‌رۆك كۆماری عێراق سوپاسی كۆمیسیۆنی هه‌ڵبژاردنه‌كانی كرد بۆ ئه‌و هه‌وڵ و كۆششانه‌ی له پێناو رێكخستن و سه‌رخستنی پڕۆسه‌كه پێی هه‌ستاون، ھەروەھا ئه‌وه‌شی دووپاتكرده‌وه كه پشتیوانیكردن له سه‌ربه‌خۆیی کۆمیسۆنی هه‌ڵبژاردنه‌كان ئه‌ركی هه‌مووانه تاوەکو بتوانێت رۆڵی ده‌ستووری خۆی بگێرێت له ده‌سته‌به‌ركردنی هه‌ڵبژاردنێكی پاكوبێگه‌ردی دوور له هه‌موو ساخته‌كاری و ده‌ستتێوه‌ردانێك، سه‌رۆك کۆمار ئاماژه‌ی به رۆڵی گرنگی نێرده‌ی تایبه‌تی نه‌ته‌وه یه‌كگرتووه‌كان کرد بۆ پاڵپشتیکردنی كۆمیسیۆنی باڵای هه‌ڵبژاردنه‌كان، له‌پێناو ره‌خساندنی دۆخێكی گونجاو و له‌بار بۆ سه‌رخستنی پڕۆسه‌ی ھەڵبژاردنەکان.\nسه‌رۆك وه‌زیرانی عێراق له‌كۆبونه‌وه‌كه‌دا وته‌یه‌كی پێشكه‌شكردوه كه تێیدا هاتوه، مستەفا کازمی، سه‌رۆك وه‌زیرانی عێراق رایگەیاند، پەیماننامەی رەفتاری ھەڵبژاردن، بە‌ڵگه‌نامه‌یه‌كی گرنگە و شایسته‌ی پشتیوانی و پاڵپشتیکردنە، ھەروەھا به‌ڵگه‌نامه‌یه‌كی ویژدانییه و ده‌بێت ھەمووان پێیه‌وه پابه‌ندبین، ھەروەک ئه‌وه‌شی راگەیاند، كه ھیچ بژاردەیەکی دیکە لە بەردەم عێراقییەکان نییە جگە لە هه‌ڵبژاردن، بۆیە ده‌بێت هه‌مووان به نیاز پاكییەوە هه‌وڵی سه‌رخستنی ئەنجامەکانی بدەین، ھەر بۆیە حکومەت لایەنگری ھیچ کەس و لایەنێک ناکات جگە لە خواستی دەنگدەران.\nله كۆتایی ڕاگه‌یه‌ندراوه‌كه‌ی سه‌رۆكایه‌تی كۆماردا هاتوه، هه‌ریه‌ك له سه‌ركرده و نوێنه‌ری هێز و لایەنە سیاسییه‌كان پابه‌ندی خۆیان به بنه‌ماكانی پەیماننامەکە دووپاتكرده‌وه، و جه‌ختیان له‌وه‌ش كرده‌وه كه ده‌بێت هه‌موو لایه‌ك کەشێکی گونجاو و له‌بار بۆ سه‌رخستنی پڕۆسه‌ی ده‌نگدان بڕه‌خسێنن، پشتیوانی خۆشیان بۆ كۆمیسیۆنی باڵای هه‌ڵبژاردنه‌كان ده‌ربڕی له سه‌رخستنی پڕۆسه‌كه و ئه‌نجامدانی ئه‌ركه‌كانی سه‌رشانیان و پاراستنی مافی دەنگدەران له‌وه‌ی ئازادانه نوێنه‌ره‌كانی خۆیان هه‌ڵبژێرن.\nبڕیاره ڕۆژی 10 ئۆكتۆبه‌ر هه‌ڵبژاردنی پێشوه‌خته‌ی په‌رله‌مانی عێراق به‌ڕێوه‌بچێت و به‌شێك له‌چاودێرانی پرۆسه‌ی سیاسی ئه‌م هه‌ڵبژاردنه وه‌ك ده‌رچه‌یه‌ك بۆ سه‌ركه‌وتن و ده‌ربازبونی عێراق وێناده‌كه‌ن.


بۆردی توێژینەوەی ستاندەر نوێترین توێژینەوەی لەبارەی ململانێی تایفی لە عێراق و كاریگەری بۆ سەر كوردستان بڵاوكردەوە – Standard Kurd\nبۆردی توێژینەوەی ستاندەر نوێترین توێژینەوەی لەبارەی ململانێی تایفی لە عێراق و كاریگەری بۆ سەر كوردستان بڵاوكردەوە\nلەلایەن ستاندار Posted on تشرینی دووه‌م 21, 2019 تشرینی دووه‌م 21, 2019 2068 جار بینراوە 0 سەرنج\nبۆردی توێژینەوەی دەزگای ستاندەر نوێترین توێژینەوە خۆی لەبارەی مللانێی تایفی لە عێراق بڵاودەكاتەوە و دەیخاتە بەردەم خوێنەرانی كورد و ئەوانی گرنگی بە پرسە تایفی و ئیتنیەكان لە عێراق دەدەن.\nلە پێشەكی توێژینەوەكە، د.رەعد رەفعەت سەرۆكی بۆردی توێژینەوەی ستاندەر نوسیویەتی “دەروازەیەكى كوردستانی بۆ توێژینەوەكەى دامەزراوەى رِاند” چەند سەرنجێكە لەسەر توێژینەوەی وەرگێراوی “داهاتووی پەیوەندییە ئیتنی و تایفییەكان لە رِۆژهەڵاتى ناوەرِاست”ی ژمارە (28)ی بۆردی توێژینەوەی دەزگای ستاندەر كە لەمانگی ئەیلولی ئەمساڵ بڵاومانكردەوە، كە نوسینێكی دامەزراوەى راند بوو، راندیش یەكێكە لە ثینكتانگە هەرە بەناوبانگەكانی ئەمریكا كە كاریگەرى زوَری هەیە لەسەر نەخشە كێشانی سیاسەتى دەرەوەى ئەمریكا, بۆیە وەستان و وردكردنەوەى توێژینەوەكە بۆ كوردستان گرنگە.\nسەرۆكی بۆردی توێژینەوەی ستاندەر دەشلێت. لەم توێژینەوەیەدا تەقەلاى ئەوە دەدەین، كە دەروازەیەك بۆ خوێنەرى كورد بینا بكەین، تا بابەتەكە روانگەیەكى كوردستانیانە وەربگرێت، بە چاوێكى كوردستانییانە برِوانینە تایفییەت لە رِۆژهەڵاتى ناوەراست و كوردستان و عێراق، مەرج نییە ئەو تیرِوانین و هۆكارانەى (راند) –لە توێژینەوەی رابردوو- بینویەتى تەواو راست بێت بۆ كوردستان، مەرجیش نیە ئەو چوار سیناریۆیانەى بۆ داهاتووى رِۆژهەڵاتى ناوەرِاست بەیانى كردبوو حەتمى بێت.\nبۆ خوێندنەوە و دابەزاندنی توێژینەوەكە كلیك لێرە بكە\nبڵاوکراوەی پێشوولینزی گراهام: باشترین چارەسەر ئەوەیە هێزێکی نێودەوڵەتی لەنێوان تورکیا و هەسەدە دا جێگیربکرێت\nبڵاوکراوەی نوێترپیلان بەردەوامە – پرۆژەكەی خالسی مەترسیدارترە


تایبه‌تمه‌ندییه‌كانی پێغه‌مبه‌ر (صلی الله علیه وسلم)\nئاماده‌كردنی: شوان ڕابه‌ر\nده‌ستپێك : بێگومان هه‌موو خه‌ڵكانی (دونیا) سالانه یاده‌وه‌ری ساڵوه‌گه‌ڕی له دایك بوونی (سه‌ركرده و پات و ...هتد)ه كانیان ده‌كه‌نه‌وه , كه‌چی بۆ موسڵمانان له هه‌موو كه‌س شایسته‌تره كه هه‌میشه (له سنوری شه‌رعدا) یاده‌وه‌ری له دایك بوونی پێغه‌مبه‌رمان (صلى الله علیه وسلم) بكه‌نه‌وه , چونكه هه‌ر ئه‌و تاكه سه‌ركرده و پێشه‌وا و ڕابه‌ری به‌ره‌ی مرۆڤایه‌تی یه , بۆیه ئێمه‌ش لێره‌دا له‌به‌ر گه‌وره‌یی ئه‌و زاته و بۆ زیاتر ناسین و په‌یڕه‌وی لێكردنی وه‌كو به‌ركولێك زۆر به كورتی و گوشراوی ته‌نها چه‌ند لایه‌نێكی گرنگ سه‌باره‌ت به‌وه ده‌خه‌ینه ڕوو كه ئه‌مانه‌ن :\nیه‌كه‌م / پێناسه :\nپێغه‌مبه‌ر (صلى الله علیه وسلم) تاكه نوێنه‌ر و په‌یامبه‌ری خوای گه‌وره كردگاره و , خوا كردوویه‌تی به پێغه‌مبه‌ر , چونكه پێغه‌مبه‌رایه‌تی پله‌یه‌كی خوایی و , خوا به به‌نده چاك و پاكه‌كانی خۆی\nدووه‌م / ئه‌ركی پێغه‌مبه‌ر (صلى الله علیه وسلم) له ژیاندا :\nپێغه‌مبه‌ر (صلى الله علیه وسلم) هه‌ڵگر و په‌یامبه‌ری په‌یامی خوای كردگاره , بۆ گه‌یاندن و به‌رپاكردنی له گۆی زه‌وی دا , تا ببێته تاكه (په‌یڕه و پڕۆگرام و یاسا و ده‌ستور و فه‌ڕمانڕه‌وا ...) بۆ تێكڕای مه‌ردوم , چونكه خوای گه‌وره ده‌فه‌رمووێ : (ان الحكم الا لله) واته : حوكم و فه‌ڕمانڕه‌وای كردن ته‌نها بۆ خوای گه‌وره یه و نابێ جگه له حوكمی خوای گه‌وره و هیچ به‌رنامه و په‌یڕه‌وێكی تر ببێته یاسا و به‌رنامه‌ی ژیانی مرۆڤایه‌تی , وه ئه‌ركی پێغه‌مبه‌ر (صلى الله علیه وسلم) ڕاسته‌ڕێكردنی خه‌ڵكه به‌ره‌و ڕێبازی ئیسلام و قوڕئان , ئه‌ركی پیشاندانی ئه‌و ئایینه پیرۆزه‌یه كه خه‌ڵكی پێ ڕزگار ده‌كا له‌و شه‌وه زه‌نگی كوفر و نه‌فامی بۆ ڕووناكی خۆری ئیسلام , بۆ ئه‌وه‌ی ته‌نها به‌ندایه‌تی خوای گه‌وره بكه‌ن , تا له دونیا ئاسوده و هۆشیار بن و نه‌كه‌ونه زۆنگاوی كۆمه‌لایه‌تی , چونكه پێغه‌مبه‌ر (صلى الله علیه وسلم) ته‌نها پیاوی دین و دوا ڕۆژ نه‌بووه , به‌ڵكو پیاوی (دین و دونیا , پیاوی دین و ده‌وڵه‌ت , پیاوی ئایین و سیاسه‌ت) , مه‌ردی میدان و مینبه‌ر , سوار چاكی ڕۆژو خواپه‌رستی شه‌و بووه و , پیاوی هه‌موو كردار و گوفتاره‌ێكی جوان و شایسته بووه و , گه‌وره‌ترین ئه‌رك و ئه‌مانه‌تی ئه‌نجام داوه كه گه‌یاندن و په‌یڕه‌وی كردنی قوڕئانه .\nسێیه‌م / كه‌سێتی پێغه‌مبه‌رمان (صلى الله علیه وسلم) :\nبێگومان پێغه‌مبه‌ری خوا (صلى الله علیه وسلم) وه‌كو له ئایه‌ت و فه‌رمووده‌كاندا هاتووه , هه‌زاران كردار و گوفتار و سیفاتی زۆر به‌رز و ناوازه بووه كه له ئامار نایه‌ن , له هه‌موو ڕوێكی چاكه‌وه پیاوێكی تاكانه و نمونه‌یی بووه , چونكه پیاوێكی خوایی (ربانی) بووه و به قوڕئان گوش و په‌روه‌رده كراوه , هه‌موو شتێكی چاكی لێ هاتۆته جێ , هه‌ر وه‌كو خوای گه‌وره به ڕه‌وشت به‌رزی وه‌سفی ده‌كا و ده‌فه‌رمووێ : انك لعلى خلق عظیم واته : ئه‌ی موحه‌مه‌د به ڕاستی تۆ له‌سه‌ر ئه‌خلاقێكی زۆر گه‌وره و به‌رزی , وه خاتوو عائیشه‌ی خێزانی ده‌فه‌رمووێ : (كان خلقه القران) واته : كردار و گوفتار و هه‌ڵسوكه‌وتی پێغه‌مبه‌ر (صلى الله علیه وسلم) هه‌مووی بریتی بوو له قوڕئان واته : به‌پێ ی قوڕئان هه‌ڵسوكه‌وتی ده‌كرد , قوڕئانێكی به‌رجه‌سته بوو له نێو هاوه‌لانی دا ده‌هاتوو ده‌چوو , بۆیه پیاوێكی زۆر (چاك و پاك و له‌خوا ترس بوو , ئازا و به غیره‌ت و جه‌سوور بوو , به سه‌بر و ئارام وخۆَڕا گربوو , زانا و دانا و بیر و هۆشمه‌ند بوو له‌سه‌ر خۆ و هێمن و نه‌رم و حه‌لیم بوو , كارزان و لێزان بوو , مشورخۆر و به‌مشۆره‌ت بوو ... خاوه‌نی هه‌موو سیفه‌تێكی تری چاك و به‌رز بوو ). چونكه پارێزراو (معصوم) بوو له لایه‌نی خوای گه‌وره وه , ئه‌و ئاماده‌ی كردبوو بۆ رَابه‌رایه‌تی كردنی به‌ره‌ی به شه‌ریه‌ت , بۆیه سه‌باره‌ت به‌وه ده‌فه‌رمووێت : (من یطع الرسول فقد اطاع الله) واته : هه‌ر كه‌سێ گویڕایه‌ڵی پێغه‌مبه‌ر بكا , ئه‌وا گوێڕایه‌ڵی خوای گه‌وره‌ی كردووه , ئا ئه‌وه كه‌سێتی ئه‌و زاته‌یه .\nچواره‌م / پله و پایه‌ی پێغه‌مبه‌ر (صلى الله علیه وسلم) له قه‌ڕئانی پیرۆزدا :\nبێگومان خوای گه‌وره له په‌یامی پیرۆزی خۆیدا زۆر به گه‌وره و گرنگی باسی ئه‌و په‌یامبه‌ری كردووه و زۆر ڕێزی لێ ناوه و باشترین پله و پایه‌یی پێ به‌خشیوه , بۆ وێنه وێڕای ئه‌و ئایه‌تانی كه له ته‌وه‌ره‌كانی تردا سه‌باره‌ت به‌و باس ده‌كه‌ین , ده‌فه‌رمووی : لقد كان لكم فى رسول اللة اسوة حسنة واته : له پێغه‌مبه‌ری خوا دا جوانترین سه‌ر مه‌شقی و پێشه‌نگی بۆ ئێوه هه‌یه كه په‌یڕه‌وی لێ بكه‌ن , وه ده‌فه‌رمووێ : وما اتاكم الرسول فاخذوة وما نهاكم عنة فانتهوا واته ئه‌وه‌ی كه پێغه‌مبه‌ر (صلى الله علیه وسلم) پێتان رَاده‌گه‌یه‌نێ وه‌ربگرن , وه ئه‌وه‌یش كه لێتان یاساغ و قه‌ده‌غه ده‌كا , ئێوه‌ش نه‌هی لێ بكه‌ن , چونكه (وما ینگق عنی الهوی هو الا وحی یوحی) واته : پێغه‌مبه‌ری (صلى الله علیه وسلم) له خۆیه‌وه قسه له هه‌واو ئاره‌زووی خۆی ناكا . به‌ڵكو ئه‌وه‌ی كه ده‌یڵێ ده‌یكا هه‌موو نگایه و له لایه‌ن خوای گه‌وره\nبۆی ئاڕاسته و سروش ده‌كرێ , وه ده‌فه‌رمووێ : هه‌ر كه‌سێ به گوێ ی پێغه‌مبه‌ر بكا ئه‌وا به گوێ ی خوای گه‌وره‌ی كردووه , وه به پێچه‌وانه‌وه‌ش , له قوڕئانی پیرۆزدا له زۆربه‌ی جێ دا ناوی پێغه‌مبه‌ر به‌دوای ناوی خوای كردگاره‌وه هاتووه . وه شه‌ترێكی شه‌هاده‌ش بریتی یه له (محمد رسول) به‌بێ بڕوا بوون به پێغه‌مبه‌رایه‌تی ئه‌و شایه‌تیمان و ئه‌ركانی ئیسلامی پیاو دانامه‌زرێت , ئا ئه‌وه فه‌زڵ و گه‌ورایه‌تی ئه‌و پێغه‌مبه‌ره‌یه (صلى الله علیه وسلم) له ڕوانگه‌ی قوڕئانه‌وه .\nپێنجه‌م / هه‌ندێ له تایبه‌تمه‌ندییه‌كانی پێغه‌مبه‌ر (صلى الله علیه وسلم) :\nبێگومان ئه‌و زاته به‌ڕێزه تایبه‌تمه‌ندی و ناوازه‌ی زۆر و بێ شومارن , به‌لام ئێمه ته‌نها ئه‌و گرنگانه‌یان ده‌خه‌ینه ڕوو :\n1- پێغه‌مبه‌رێكی گشتی بووه (صلى الله علیه وسلم) واته : بۆ تێكڕای كۆمه‌ڵی ئینسان و ئه‌جنه هاتووه به مژده‌ده‌رو و ترسێنه‌ر , وه‌ك خوای گه‌وره ده‌فه‌رمووێ : وما ارسلناك الا كافة للناس بشیراَ و نذیراَ سبأ / 28+ الإسراء / 105 + فرقان / 56 .\n2- وه به ڕه‌حمه‌ت بۆ هه‌موو خه‌ڵكی هاتووه , تا به‌ره‌و ئایینی خوا ڕاسته ڕێیان بكا , وه‌ك خوا ده‌فه‌رمووی : وما ارسلناك الا رحمة للعالمین بشیراََ و نذیراَ سبا / 28 .\n3- وه یه‌كێكه له ئاده‌میزاد و له به‌نده‌كانی خوای كردگار , هه‌روه‌ك خوا له‌سه‌ر زمانی ئه‌و ده‌فه‌رمووێ : انما انا بشر مثلكم یوحى اِلى الكهف / 110 واته : منیش به شه‌رێكی وه‌كو ئێوه‌م , ته‌نها ئه‌وه هه‌یه له لایه‌ن خوای گه‌وره وه‌حیم بۆ دێ و منیش به ئێوه‌ی ده‌گه‌یه‌نم .\n4- یه‌كێكه له‌و (25) پێغه‌مبه‌ره‌ی كه ناویان له قوڕئانی پیرۆزدا هاتووه , وه یه‌كێكه له (5) پێغه‌مبه‌ره ئولی عه‌زمه‌كان , وه گه‌وره‌ی بونه‌وه‌ر و پێغه‌مبه‌رانه , وه كۆتایی پێغه‌مبه‌ران (علیهم السلام) .\n5- خوای گه‌وره چه‌ندان موجیزه‌ی زۆر به گه‌وره‌یی پێداوه . بۆ وێنه : (قوڕئان كه گه‌وره‌ترین موعجیزه‌ی سه‌ر زه‌مینه , یا له‌تكردنی مانگ , یا زێده‌كردنی ئاو و خواردن و خۆراك , یا ئه‌ده‌بدار و به‌رد و دره‌خت و ئاژه‌ڵ له‌گه‌ڵ ئه‌ودا , یا ڕاگه‌یاننی ئه‌و شتانه‌ی كه هێشتا ڕویان نه‌داوه , وه هه‌روه‌ها ... له معجیزه‌كانی تری وه‌ك شه‌وڕۆیی و ...هتد) .\n6- ئه‌وه‌ی بۆ حه‌لال بوو , بۆ خه‌ڵكی تر , وه به مردنی خۆی مردووه و دووژمن زه‌ڕبه‌ی پێ لێ نه‌دراوه , چونكه خوا دوفه‌رمووێ : و الله یعصمك من الناس . واته : خوای گه‌وره له ده‌ستی دووژمن ده‌تپارێزێ , هه‌روه‌ك ژه‌هر خواردیان كرد , سه‌حریان لێ كرد , چه‌ندان پلانی تریان دژی كرد , هه‌ر خوا پاراستی , وه هه‌روه‌ها خاوه‌نی چه‌ندان تایبه‌تمه‌ندی تره كه جێ ی نووسین نی یی .\nشه‌شه‌م / ئه‌ركی ئێمه به‌رامبه‌ر به پێغه‌مبه‌ر (صلى الله علیه وسلم) :\nئه‌ركی ئێمه به‌رانبه‌ر به‌و په‌یڕه‌وی كردنی تۆكمه و ته‌واو له سه‌رجه‌م سوننه‌ته هه‌مه‌جۆره‌كانی ئه‌و , به‌پێ ی ئه‌وه‌ی كه له قوڕئان و سوننه‌تدا فه‌رمانان پێ كراوه . وه ده‌بێ هه‌موو شتێ لێوه‌ربگرین , وه له خۆمان و له هه‌موو شته‌كانمان خۆشتربووێت , وه‌ك خوای گه‌وره ده‌فه‌رمووێ : (ئه‌گه‌ر خواتان خۆش ده‌وێ , ده‌ی به گوێ چی پێغه‌مبه‌ر بكه‌ن) ال عمران / 71 .\nبۆیه ده‌بێ له هه‌موو هه‌نگاو و پێگاشه‌كانی ژیانماندا هه‌میشه ئه‌وپه‌ڕی په‌یڕه‌وی له هه‌موو هه‌ڵسوكه‌وت و هه‌نگا و كردار و گوفتاره‌كانی ئه‌ودا بكه‌ین و به قوربانی بین , هه‌ر وه‌ك هاوه‌ڵه‌كانی به هه‌موو جۆرێك له هه‌موو حاڵ و قۆناغێكدا ئه‌وپه‌ڕی ڕێزیان ده‌گرت و گوێدێریان ده‌كرد و لاسایان ده‌كرده‌وه , هه‌ر ئه‌وه‌ش ئه‌ركی ئێمه‌یه .\nحه‌وته‌م / ئه‌و گۆڕانكاریانه‌ی كه پێغه‌مبه‌ر (صلى الله علیه وسلم) به‌سه‌ر جیهانیدا هێنا :\nبه كورتی پێغه‌مبه‌ر (صلى الله علیه وسلم) وه‌ك پێشه‌واو هه‌ڵگری په‌یامی خوا , گه‌وره‌ترین گۆڕانكاری و وه‌چه‌رخانی مێژوویی به‌سه‌ر گێتی دا هێنا , بۆ وێنه ئه‌وسا ئیسلامی به هه‌موو جیان ڕاگه‌یاندو ده‌وڵه‌تی ئیسلامی دامه‌زراند و حوكمی ئیسلامی به‌رپاكرد و به‌یداخی ئیسلامی شه‌كاندنه‌وه , قه‌لای كوفر و زۆرداری و نه‌فانی و خڕنۆش و خاپوور كرد كه تا ئێستاش ئیسلام هه‌ر زیندووه تا ڕۆژی به‌رێ , وه كۆمه‌ڵگای مرۆڤایه‌تی له كوله‌مه‌رگی و زۆرداری و بێ دادیی و نه‌فامی گۆڕی بۆ خواپه‌رستی و ژیاری و پێشكه‌وتن و دادوه‌ری . وه هه‌ر كاتێكی تریش كه ئیسلام پیاده و په‌یڕه‌و بكرێت جیهان ئاسووده ده‌بێ و پرَ ده‌بێ له خێر و به‌ره‌كه‌ت و شارستانیه‌ت له سایه‌ی خواناسی و پێغه‌مبه‌ر ناسی دا , وه چه‌ندان گۆڕانكاری تری چاك و پۆزه‌تیڤی داهێنا له هه‌موو بواره‌كانی تری كۆمه‌ڵگه و ده‌وڵه‌ت و حوكمدا .


كاروان هەورامی دەردەكەوێتەوە\n06.11.2019 02:39 PM\nگۆرانیبێژی كورد "كاروان هه‌ورامی"، دوای ئەوەی ماوەیەکی زۆر لە کاری هونەری دابرابوو، ئاشكرایكرد به‌م زوانه ڤیدیۆ كلیپێكی نوێی گۆرانی بەناوی (بۆ وا دەكەی) بڵاو ده‌كاته‌وه.\nكاروان، له هه‌ژماری تایبه‌تیی خۆی، له تۆڕی كۆمه‌ڵایه‌تیی (ئینستاگرام) چه‌ند پۆستێكی كردووه و ئاماژه‌ی به‌وه داوه، به‌م زوانه نوێترین ڤیدیۆ كلیپی گۆرانیی خۆی به ناوی (بۆ وا ده‌كه‌ی) بڵاو ده‌كاته‌وه.\nکاروان هەورامی ساڵی 1981 لەدایك بوە، ئه‌و گۆرانیبێژه چه‌ندین ساڵه گۆرانی و كلیپی نوێی بڵاو نه‌كردووه‌ته‌وه، به كه‌میش له تۆڕه كۆمه‌ڵایه‌تییه‌كاندا ده‌رده‌كه‌وت، ئێستاش به بڵاوكردنه‌وه‌ی ئه‌و به‌رهه‌مه نوێیه‌ی، ده‌گه‌ڕێته‌وه نێو بواری هونه‌ری.\n2201 جار بینراوە\nهۆنیا وێنەیەكی خێزانی بڵاودەكاتەوە\nشەبنەم بارانی: من نەبم دنیا منێكی كەمە\nپەرواز حسێن بەرهەمێكی نوێ بڵاودەكاتەوە\nشاباز زەمانی گۆرانی چەتر بڵاودەكاتەوە\nسەنا بەرزنجی گۆرانیە نوێیەكەی بڵاوكردەوە\nخوشکەکەی کریستاڵ هەرادەنێتەوە\nئەمەل سەعید كوردە بەرهەمێكی نوێ بڵاودەكاتەوە\nخوشكەكەی كریستاڵ بە وێنەكانی هەرا دەنێتەوە